title: 2009/62/EB: 2009 m. sausio 26 d. Tarybos sprendimas, įgyvendinantis Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams, siekiant kovoti su terorizmu, 2 straipsnio 3 dalį ir panaikinantis Sprendimą 2008/583/EB

text:
27.1.2009

               LT

               Europos Sąjungos oficialusis leidinys

               L 23/25

      TARYBOS SPRENDIMAS

   2009 m. sausio 26 d.
   įgyvendinantis Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams, siekiant kovoti su terorizmu, 2 straipsnio 3 dalį ir panaikinantis Sprendimą 2008/583/EB
   (2009/62/EB)
   EUROPOS SĄJUNGOS TARYBA,
   atsižvelgdama į 2001 m. gruodžio 27 d. Tarybos reglamentą (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams, siekiant kovoti su terorizmu (1), ypač į jo 2 straipsnio 3 dalį,
   kadangi:

               (1)

               2008 m. liepos 15 d. Taryba priėmė Sprendimą 2008/583/EB, įgyvendinantį Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams, siekiant kovoti su terorizmu, 2 straipsnio 3 dalį (2), kuriame nustatytas asmenų, grupių ir subjektų, kuriems taikomas pirmiau nurodytas reglamentas, atnaujintas sąrašas.

               (2)

               Taryba pateikė motyvų pareiškimus visiems asmenims, grupėms ir subjektams, tais atvejais, kai tai buvo praktiškai įmanoma, paaiškinančius priežastis, kodėl jie buvo įtraukti į Sprendimo 2008/583/EB sąrašą. Vienam šių asmenų 2008 m. spalio mėn. buvo pateiktas iš dalies pakeistas motyvų pareiškimas.

               (3)

                  Europos Sąjungos oficialiajame leidinyje paskelbtu pranešimu (3) Taryba informavo Sprendimo 2008/583/EB sąraše išvardytus asmenis, grupes ir subjektus, kad ji nusprendė palikti juos sąraše. Taryba taip pat informavo atitinkamus asmenis, grupes ir subjektus apie galimybę prašyti Tarybos motyvų, dėl kurių jie buvo įtraukti į sąrašą, pareiškimo, jei jiems tai dar nebuvo pranešta.

               (4)

               Taryba atliko asmenų, grupių ir subjektų, kuriems taikomas Reglamentas (EB) Nr. 2580/2001, sąrašo išsamią peržiūrą, privalomą pagal to reglamento 2 straipsnio 3 dalį. Tai darydama ji atsižvelgė į atitinkamų asmenų pastabas, pateiktas Tarybai.

               (5)

               Remiantis 2008 m. gruodžio 4 d. Pirmosios instancijos teismo sprendimu Byloje T-284/08, viena grupė nebuvo įtraukta į asmenų, grupių ir subjektų, kuriems taikomas Reglamentas (EB) Nr. 2580/2001, sąrašą.

               (6)

               Taryba padarė išvadą, kad Bendrosios pozicijos 2008/586/BUSP, atnaujinančios Bendrąją poziciją 2001/931/BUSP dėl konkrečių priemonių taikymo kovojant su terorizmu (4), priede išvardyti kiti asmenys, grupės ir subjektai yra susiję su teroro aktais, kaip apibrėžta 2001 m. gruodžio 27 d. Tarybos bendrosios pozicijos 2001/931/BUSP (5) 1 straipsnio 2 ir 3 dalyse, kad kompetentinga institucija dėl jų yra priėmusi sprendimą, kaip apibrėžta bendrosios pozicijos 2001/931/BUSP 1 straipsnio 4 dalyje, ir kad jiems ir toliau turėtų būti taikomos specialios ribojamosios priemonės, numatytos Reglamente (EB) Nr. 2580/2001.

               (7)

               Asmenų, grupių ir subjektų, kuriems taikomas Reglamentas (EB) Nr. 2580/2001, sąrašas turėtų būti atitinkamai atnaujintas,

         NUSPRENDĖ:
   1 straipsnis
   Reglamento (EB) Nr. 2580/2001 2 straipsnio 3 dalyje pateiktas sąrašas pakeičiamas šio sprendimo priede pateikiamu sąrašu.
   2 straipsnis
   Sprendimas 2008/583/EB panaikinamas.
   3 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje, 2009 m. sausio 26 d.

            Tarybos vardu

            Pirmininkas

         A. VONDRA

      (1)  OL L 344, 2001 12 28, p. 70.

      (2)  OL L 188, 2008 7 16, p. 21.

      (3)  OL C 179, 2008 7 16, p. 1.

      (4)  OL L 188, 2008 7 16, p. 71.

      (5)  OL L 344, 2001 12 28, p. 93.

      PRIEDAS
      1 straipsnyje nurodytas asmenų, grupių ir subjektų sąrašas
      1.   ASMENYS

                  1.

                  ABOU, Rabah Naami (dar žinomas kaip Naami Hamza; dar žinomas kaip Mihoubi Faycal; dar žinomas kaip Fellah Ahmed; dar žinomas kaip Dafri Rèmi Lahdi), gimęs 1966 2 1 Alžyre (Alžyras) – al-Takfir ir al-Hijra narys

                  2.

                  ABOUD, Maisi (dar žinomas kaip Šveicarų Abderrahmane), gimęs 1964 10 17 Alžyre (Alžyras) – al-Takfir ir al-Hijra narys

                  3.

                  AL-MUGHASSIL, Ahmad Ibrahim (dar žinomas kaip ABU OMRAN; dar žinomas kaip AL-MUGHASSIL, Ahmed Ibrahim), gimęs 1967 6 26 Qatif-Bab al Shamal (Saudo Arabija), Saudo Arabijos pilietis

                  4.

                  AL-NASSER, Abdelkarim Hussein Mohamed, gimęs Al Ihsa (Saudo Arabija), Saudo Arabijos pilietis

                  5.

                  AL YACOUB, Ibrahim Salih Mohammed, gimęs 1966 10 16 Tarut (Saudo Arabija), Saudo Arabijos pilietis

                  6.

                  ARIOUA, Azzedine, gimęs 1960 11 20 Costantine (Alžyras)– Al-Takfir ir al-Hijra narys

                  7.

                  ARIOUA, Kamel (dar žinomas kaip Lamine Kamel), gimęs 1969 8 18 Costantine (Alžyras) –Al-Takfir ir al-Hijra narys

                  8.

                  ASLI, Mohamed (dar žinomas kaip Dahmane Mohamed), gimęs 1975 5 13 Ain Taya (Alžyras) – al-Takfir ir al-Hijra narys

                  9.

                  ASLI, Rabah, gimęs 1975 5 13 Ain Taya (Alžyras) – al-Takfir ir al-Hijra narys

                  10.

                  ATWA, Ali (dar žinomas kaip BOUSLIM, Ammar Mansour; dar žinomas kaip SALIM, Hassan Rostom), Libanas, gimęs 1960 m. Libane, Libano pilietis

                  11.

                  BOUYERI, Mohammed (dar žinomas kaip Abu ZUBAIR; dar žinomas kaip SOBIAR; dar žinomas kaip Abu ZOUBAIR), gimęs 1978 3 8 Amsterdame (Nyderlandai) –Hofstadgroep grupuotės narys

                  12.

                  DARIB, Noureddine (dar žinomas kaip Carreto; dar žinomas kaip Zitoun Mourad), gimęs 1972 2 1 Alžyre – al-Takfir ir al-Hijra narys

                  13.

                  DJABALI, Abderrahmane (dar žinomas kaip Touil), gimęs 1970 6 1 Alžyre – al-Takfir ir al-Hijra narys

                  14.

                  EL FATMI, Nouredine (dar žinomas kaip Nouriddin EL FATMI; dar žinomas kaip Nouriddine EL FATMI, dar žinomas kaip Noureddine EL FATMI, dar žinomas kaip Abu AL KA'E KA'E; dar žinomas kaip Abu QAE QAE; dar žinomas kaip FOUAD; dar žinomas kaip FZAD; dar žinomas kaip Nabil EL FATMI; dar žinomas kaip Ben MOHAMMED; dar žinomas kaip Ben Mohand BEN LARBI; dar žinomas kaip Ben Driss Muhand IBN LARBI; dar žinomas kaip Abu TAHAR; dar žinomas kaip EGGIE), gimęs 1982 8 15 Midare (Marokas), paso (išduotas Maroko Karalystės) Nr. N829139 – Hofstadgroep grupuotės narys

                  15.

                  EL-HOORIE, Ali Saed Bin Ali (dar žinomas kaip AL-HOURI, Ali Saed Bin Ali; dar žinomas kaip EL-HOURI, Ali Saed Bin Ali), gimęs 1965 7 10 arba 1965 7 11 El Dibabiya (Saudo Arabija), Saudo Arabijos pilietis

                  16.

                  FAHAS, Sofiane Yacine, gimęs 1971 9 10 Alžyre (Alžyras) – al-Takfir ir al-Hijra narys

                  17.

                  IZZ-AL-DIN, Hasan (dar žinomas kaip GARBAYA, AHMED; dar žinomas kaip SA-ID; dar žinomas kaip SALWWAN, Samir), Libanas, gimęs 1963 m. Libane, Libano pilietis

                  18.

                  LASSASSI, Saber (dar žinomas kaip Mimiche), gimęs 1970 11 30 Constantine (Alžyras) – al-Takfir ir al-Hijra narys

                  19.

                  MOHAMMED, Khalid Shaikh (dar žinomas kaip ALI, Salem; dar žinomas kaip BIN KHALID, Fahd Bin Adballah; dar žinomas kaip HENIN, Ashraf Refaat Nabith; dar žinomas kaip WADOOD, Khalid Adbul), gimęs 1965 4 14 arba 1964 3 1 Pakistane, paso Nr. 488555

                  20.

                  MOKTARI, Fateh (dar žinomas kaip Ferdi Omar), gimęs 1974 12 26 Hussein Dey (Alžyras) – al-Takfir ir al-Hijra narys

                  21.

                  NOUARA, Farid, gimęs 1973 11 25 Alžyre (Alžyras) – al-Takfir ir al-Hijra narys

                  22.

                  RESSOUS, Hoari (dar žinomas kaip Hallasa Farid), gimęs 1968 9 11 Alžyre (Alžyras) – al-Takfir ir al-Hijra narys

                  23.

                  SEDKAOUI, Noureddine (dar žinomas kaip Nounou), gimęs 1963 6 23 Alžyre (Alžyras) – al-Takfir ir al-Hijra narys

                  24.

                  SELMANI, Abdelghani (dar žinomas kaip Gano), gimęs 1974 6 14 Alžyre (Alžyras) – al-Takfir ir al-Hijra narys

                  25.

                  SENOUCI, Sofiane, gimęs 1971 4 15 Hussein Dey (Alžyras) – al-Takfir ir al-Hijra narys

                  26.

                  SISON, Jose Maria (dar žinomas kaip Armando Liwanag, dar žinomas kaip Joma), gimęs 1939 2 8 Cabugao (Filipinai) – asmuo, atliekantis vadovaujamą vaidmenį Filipinų komunistų partijoje, įskaitant NTA

                  27.

                  TINGUALI, Mohammed (dar žinomas kaip Mouh di Kouba), gimęs 1964 4 21 Blida (Alžyras) – al-Takfir ir al-Hijra narys

                  28.

                  WALTERS, Jason Theodore James (dar žinomas kaip Abdullah; dar žinomas kaip David), gimęs 1985 3 6 Amersforte (Nyderlandai), paso (išduotas Nyderlandų Karalystės) Nr. NE8146378 – Hofstadgroep grupuotės narys

            2.   GRUPĖS IR SUBJEKTAI

                  1.

                     Abu Nidal organizacija – ANO (dar žinoma kaip Fatah Revoliucinė Taryba; dar žinoma kaip Arabų revoliucinės brigados; dar žinoma kaip „Juodasis rugsėjis“; dar žinoma kaip Musulmonų socialistų revoliucinė organizacija)

                  2.

                     Al-Aqsa kankinių brigada

                  3.

                  Al-Aqsa e.V.

                  4.

                     Al-Takfir ir Al-Hijra

                  5.

                     Aum Shinrikyo (dar žinoma kaip AUM; dar žinoma kaip Aum Aukščiausioji Tiesa; dar žinoma kaip Aleph)

                  6.

                  Babbar Khalsa

                  7.

                  Filipinų komunistų partija, įskaitant Naują tautų armiją – NTA, Filipinuose, susijusi su SISON Jose Maria (dar žinomas kaip Armando Liwanag; dar žinomas kaip Joma, atliekantis vadovaujamą vaidmenį Filipinų komunistų partijoje, įskaitant NTA)

                  8.

                     Gama'a al-Islamiyya (dar žinoma kaip Al-Gama'a al-Islamiyya) (Islamo grupė – IG)

                  9.

                     İslami Büyük Doğu Akıncılar Cephesi – IBDA-C (Didysis islamo rytų karių frontas)

                  10.

                     Hamas, įskaitant Hamas-Izz al-Din al-Qassem

                  11.

                     Hizbul Mujahideen – HM

                  12.

                     Hofstadgroep grupuotė

                  13.

                  Šventosios Žemės paramos ir plėtros fondas

                  14.

                  Tarptautinė sikų jaunimo federacija – TSJF

                  15.

                     Kahane Chai (dar žinoma kaip Kach)

                  16.

                  Khalistano Zindabad pajėgos – KZF

                  17.

                  Kurdistano darbininkų partija – PKK (dar žinoma kaip KADEK; dar žinoma kaip KONGRA-GEL)

                  18.

                     Tamil Elamo išlaisvinimo tigrai – TEIT

                  19.

                     Ejército de Liberación Nacional (Nacionalinė išlaisvinimo armija)

                  20.

                  Palestinos išlaisvinimo frontas – PIF

                  21.

                  Palestinos islamo Jihad – PIJ

                  22.

                  Palestinos išlaisvinimo liaudies frontas – PILF

                  23.

                  Palestinos išlaisvinimo žmonių fronto Aukščiausioji vadovybė, (dar žinoma kaip PILF Aukščiausioji vadovybė, dar žinoma kaip PILF-AV)

                  24.

                     Fuerzas armadas revolucionarias de Colombia – KRGP (Kolumbijos revoliucinės ginkluotosios pajėgos)

                  25.

                     Devrimci Halk Kurtuluș Partisi-Cephesi – DHKP/C (dar žinoma kaip Devrimci Sol (Revoliucinė kairė); dar žinoma kaip Dev Sol) (Revoliucinė liaudies išlaisvinimo armija / frontas / partija)

                  26.

                     Sendero Luminoso – SL (Šviečiantis kelias)

                  27.

                     Stichting Al Aqsa (dar žinoma kaip Stichting Al Aqsa Nederland; dar žinoma kaip Al Aqsa Nederland)

                  28.

                     Teyrbazen Azadiya Kurdistan – TAK (dar žinoma kaip Kurdistano laisvės sakalai; dar žinoma kaip Kurdistano laisvės vanagai)

                  29.

                     Autodefensas Unidas de Colombia – AUC (Kolumbijos jungtinės savigynos pajėgos / grupė)


title: 2001 m. gruodÞio 17 d. Tarybos Sprendimas dël susitarimo, sudaromo kaip Europos bendrijos ir Pakistano Islamo Respublikos Susitarimo memorandumas dël pereinamojo laikotarpio priemoniø, susijusiø su tekstilës ir drabuÞiø gaminiø patekimu á rinkà, pasiraðymo Bendrijos vardu ir laikino taikymo

text:
Svarbus teisinis pranešimas

|

32001D0935

Oficialusis leidinys L 345 , 29/12/2001 p. 0080 - 0080

		Tarybos Sprendimas2001 m. gruodžio 17 d.dėl susitarimo, sudaromo kaip Europos bendrijos ir Pakistano Islamo Respublikos Susitarimo memorandumas dėl pereinamojo laikotarpio priemonių, susijusių su tekstilės ir drabužių gaminių patekimu į rinką, pasirašymo Bendrijos vardu ir laikino taikymo(2001/935/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 133 straipsnį, siejant su 300 straipsnio 2 dalies pirmuoju ir antruoju papunkčiu,atsižvelgdama į Komisijos pasiūlymą,kadangi:(1) Komisija Bendrijos vardu vykdė derybas su Pakistanu dėl dvišalio susitarimo, sudaromo kaip Susitarimo memorandumas dėl prekybos tekstilės gaminiais.(2) Susitarimas, sudaromas kaip Susitarimo memorandumas, buvo parafuotas 2001 m. spalio 15 d.(3) Bendrijos vardu turėtų būti pasirašomas susitarimas, sudaromas kaip Susitarimo memorandumas.(4) Remiantis abipusiškumo principu ir norint, kad abi Šalys, pateikusios atitinkamus pranešimus Pasaulio prekybos organizacijai, iš karto turėtų naudos, tikslinga laikinai taikyti šį Susitarimą nuo 2001 m. gruodžio 1 d., kol bus užbaigtos visos procedūros, reikalingos oficialiam Susitarimo sudarymui,priėmė šį sprendimą:1 straipsnisTarybos pirmininkas įgaliojamas paskirti asmenis, turinčius teisę Bendrijos vardu pasirašyti susitarimą, sudaromą kaip Europos bendrijos ir Pakistano Islamo Respublikos Susitarimo memorandumas dėl pereinamojo laikotarpio priemonių, susijusių su tekstilės ir drabužių gaminių patekimu į rinką, kuris galioja tik sudarius minėtąjį susitarimą.Susitarimo tekstas pridedamas prie šio sprendimo.2 straipsnisRemiantis abipusiškumo principu, susitarimas, sudaromas kaip Susitarimo memorandumas, laikinai taikomas nuo 2001 m. gruodžio 1 d., kol bus užbaigtos visos procedūros, reikalingos susitarimo sudarymui.3 straipsnisJei Pakistanas neįvykdo Susitarimo memorandumo 2 ir 4 dalyse numatytų savo įsipareigojimų, Komisija vėl taiko anksčiau taikytus kvotos lygius, remdamasi 1993 m. spalio 12 d. Tarybos reglamento (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių [1] 17 straipsnyje nustatyta tvarka.Priimta Briuselyje, 2001 m. gruodžio 17 d.Tarybos varduPirmininkasA. Neyts-Uyttebroeck[1] OL L 275, 1993 11 8, p. 1. Reglamentas su paskutiniais pakeitimais, padarytais Komisijos reglamentu (EB) Nr. 1809/2001 (OL L 252, 2001 9 20, p. 1).--------------------------------------------------


title: 2011/56/ES: 2010 m. liepos 26 d. Tarybos sprendimas dėl Europos Sąjungos ir Kroatijos Respublikos susitarimo dėl Kroatijos Respublikos dalyvavimo Europos narkotikų ir narkomanijos stebėsenos centro veikloje pasirašymo Sąjungos vardu

text:
29.1.2011

               LT

               Europos Sąjungos oficialusis leidinys

               L 26/1

         TARYBOS SPRENDIMAS
   2010 m. liepos 26 d.
   dėl Europos Sąjungos ir Kroatijos Respublikos susitarimo dėl Kroatijos Respublikos dalyvavimo Europos narkotikų ir narkomanijos stebėsenos centro veikloje pasirašymo Sąjungos vardu
   (2011/56/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 168 straipsnio 5 dalį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               2006 m. gruodžio 12 d. Europos Parlamento ir Tarybos reglamento (EB) Nr. 1920/2006 dėl Europos narkotikų ir narkomanijos stebėsenos centro (1) 21 straipsnyje numatyta, kad Europos narkotikų ir narkomanijos stebėsenos centro veikloje gali dalyvauti ir trečiosios šalys, kurias su Sąjunga ir jos valstybėmis narėmis sieja bendri interesai siekiant Centro tikslų ir atliekant jo darbą.

               (2)

               2006 m. liepos 11 d. Taryba įgaliojo Komisiją pradėti derybas su Kroatijos Respublika dėl Europos Sąjungos ir Kroatijos Respublikos susitarimo dėl Kroatijos Respublikos dalyvavimo Europos narkotikų ir narkomanijos stebėsenos centro veikloje (toliau – Susitarimas). Derybos buvo sėkmingai užbaigtos ir Susitarimas parafuotas.

               (3)

               Susitarimas turėtų būti pasirašytas Sąjungos vardu, su sąlyga, kad jis bus sudarytas,

         PRIĖMĖ ŠĮ SPRENDIMĄ:
   1 straipsnis
   Europos Sąjungos ir Kroatijos Respublikos susitarimo dėl Kroatijos Respublikos dalyvavimo Europos narkotikų ir narkomanijos stebėsenos centro veikloje (toliau – Susitarimas) pasirašymas patvirtinamas Sąjungos vardu, su sąlyga, kad minėtas Susitarimas bus sudarytas.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą Sąjungos vardu, su sąlyga, kad jis bus sudarytas (2).
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. liepos 26 d.

            Tarybos vardu

            Pirmininkas

         S. VANACKERE

      (1)  OL L 376, 2006 12 27, p. 1.

      (2)  Susitarimo tekstas bus paskelbtas kartu su sprendimu dėl jo sudarymo.


title: 2003 m. gruodžio 22 d. Tarybos sprendimas dėl Pietryčių Europos stabilumo pakto specialiojo koordinatoriaus paskyrimo

text:
Svarbus teisinis pranešimas

|

32003D0910

Oficialusis leidinys L 342 , 30/12/2003 p. 0051 - 0052

		Tarybos sprendimas2003 m. gruodžio 22 d.dėl Pietryčių Europos stabilumo pakto specialiojo koordinatoriaus paskyrimo(2003/910/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį,atsižvelgdama į 2000 m. gegužės 22 d. Tarybos reglamentą (EB) Nr. 1080/2000 dėl paramos Jungtinių Tautų laikinajai misijai Kosove (UNMIK) ir Vyriausiojo įgaliotinio biurui Bosnijoje ir Hercegovinoje (OHR) ir Pietryčių Europos stabilumo pakto(SP) [1], ypač į jo 1a straipsnį,atsižvelgdama į Komisijos pasiūlymą,kadangi:(1) 1999 m. birželio 10 d. Europos Sąjungos valstybių narių užsienio reikalų ministrai ir Europos Komisija kartu su kitais Pietryčių Europos stabilumo pakto dalyviais susitarė įsteigti Pietryčių Europos stabilumo paktą (toliau – Stabilumo paktas).(2) 2002 m. gruodžio 10 d. Tarybos Bendrųjų veiksmų 2002/964/BUSP, iš dalies keičiančių ir išplečiančių Europos Sąjungos specialaus atstovo mandatą Pietryčių Europos stabilumo pakto specialaus koordinatoriaus veiklai [2], galiojimas turi baigtis 2003 m. gruodžio 31 d.(3) Reglamento (EB) Nr. 1080/2000 1a straipsnis numato Pietryčių Europos stabilumo pakto specialaus koordinatoriaus paskyrimo nuo 2004 m. sausio 1 d. tvarką.(4) Kartu su paskyrimu reikia nustatyti specialaus koordinatoriaus mandatą. Bendruosiuose veiksmuose 2002/964/BUSP specialiajam atstovui nustatytas mandatas yra tinkamas taikyti specialiajam koordinatoriui.(5) Tikslinga nustatyti aiškias atsakomybės ribas, taip pat koordinavimo ir atskaitomybės rekomendacijas,NUSPRENDĖ:1 straipsnisDr. Erhard BUSEK skiriamas Pietryčių Europos stabilumo pakto specialiuoju koordinatoriumi.2 straipsnisSpecialusis koordinatorius atlieka 1999 m. birželio 10 d. Stabilumo pakto dokumento 13 punkte numatytas funkcijas.3 straipsnisSiekiant 2 straipsnyje minėtų tikslų specialiojo koordinatorius mandatas įpareigoja:a) skatinti siekti Stabilumo pakto tikslų atskirose šalyse ir bendradarbiaujant tarp šalių, kuriose Stabilumo paktas turi didesnę vertę;b) pirmininkauti Pietryčių Europos regioniniam diskusijų stalui;c) palaikyti glaudų ryšį su visomis Stabilumo pakto dalyvėmis ir padedančiomis valstybėmis, organizacijomis ir institucijomis, taip pat svarbiomis regioninėmis iniciatyvomis ir organizacijomis, siekiant skatinti regioninį bendradarbiavimą ir stiprinti regioninę nuosavybę;d) bendradarbiauti su visomis Europos Sąjungos ir jos valstybių narių institucijomis siekiant nušviesti Europos Sąjungos vaidmenį Stabilumo pakte laikantis Stabilumo pakto dokumento 18, 19 ir 20 punktų ir užtikrinant, kad Stabilumo pakto darbas ir stabilizavimo bei asociacijos procesas papildytų vienas kitą;e) atitinkamai rengti reguliarius ir bendrus susitikimus su darbo diskusijų stalų pirmininkais užtikrinant bendrą strateginį koordinavimą ir organizuoti Pietryčių Europos regioninio diskusijų stalo ir jo priemonių sekretoriatą;f) dirbti remiantis Stabilumo pakto 2004 m. įgyvendinamų prioritetinių veiksmų sąrašu, kuris yra suderintas iš anksto konsultuojantis su Stabilumo pakto dalyvėmis ir reguliariai peržiūrėti Stabilumo pakto darbo metodus ir struktūras tuo užtikrinant nuoseklumą bei veiksmingą išteklių naudojimą.4 straipsnisSpecialusis koordinatorius sudaro finansinį susitarimą su Komisija.5 straipsnisSpecialiojo koordinatoriaus veikla koordinuojama su Tarybos Generalinio Sekretoriaus/BUSP vyriausiojo įgaliotinio, Tarybai pirmininkaujančios valstybės narės ir Komisijos veikla, ypač neformaliame konsultaciniame komitete. Vietoje glaudus ryšys palaikomas su Tarybai pirmininkaujančia valstybe nare, Komisija, valstybių narių misijų vadovais, Europos Sąjungos specialiaisiais atstovais, taip pat su Vyriausiojo įgaliotinio biuru Bosnijoje ir Hercegovinoje ir Jungtinių Tautų civiline administracija Kosove.6 straipsnisSpecialusis koordinatoriaus atitinkamai atsiskaito Tarybai ir Komisijai. Jis toliau reguliariai informuos Europos Parlamentą apie savo veiklą.7 straipsnisŠis sprendimas įsigalioja kitą dieną po jo paskelbimo Europos Sąjungos oficialiajame leidinyje.Jis taikomas nuo 2004 m. sausio 1 d. iki 2004 m. gruodžio 31 d.Priimta Briuselyje, 2003 m. gruodžio 22 d.Tarybos varduPirmininkasA. Matteoli[1] OL L 122, 2000 5 24, p. 27. Reglamentas su pakeitimais, padarytais Reglamentu (EB) 2098/2003 (OL L 316, 2003 11 29, p. 1).[2] OL L 344, 2002 12 11, p. 9. Bendrieji veiksmai, pratęsti Bendraisiais veiksmais 2003/449/BUSP (OL L 150, 2003 6 18, p. 74).--------------------------------------------------


title: 2015 m. lapkričio 30 d. Tarybos sprendimas (ES) 2015/2312 dėl Europos Sąjungos ir Liberijos Respublikos tausios žvejybos partnerystės susitarimo ir jo įgyvendinimo protokolo pasirašymo Europos Sąjungos vardu ir laikino taikymo

text:
12.12.2015

               LT

               Europos Sąjungos oficialusis leidinys

               L 328/1

         TARYBOS SPRENDIMAS (ES) 2015/2312
   2015 m. lapkričio 30 d.
   dėl Europos Sąjungos ir Liberijos Respublikos tausios žvejybos partnerystės susitarimo ir jo įgyvendinimo protokolo pasirašymo Europos Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 43 straipsnį kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Sąjunga ir Liberijos Respublika derėjosi dėl Tausios žvejybos partnerystės susitarimo (toliau – Susitarimas) ir dėl jo įgyvendinimo protokolo (toliau – Protokolas), kuriuo Sąjungos laivams suteikiamos žvejybos galimybės vandenyse, į kuriuos Liberijos Respublika turi suverenias teises arba kurie priklauso jos jurisdikcijai;

               (2)

               derybos buvo sėkmingai baigtos ir Susitarimas bei Protokolas buvo parafuoti 2015 m. birželio 5 d.;

               (3)

               Susitarimo 15 straipsnyje ir Protokolo 12 straipsnyje numatyta Susitarimą ir Protokolą laikinai taikyti nuo jų pasirašymo dienos;

               (4)

               Susitarimas ir Protokolas turėtų būti pasirašyti ir turėtų būti laikinai taikomi, kol bus užbaigtos jų sudarymui būtinos procedūros,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Europos Sąjungos ir Liberijos Respublikos tausios žvejybos partnerystės susitarimą ir jo įgyvendinimo protokolą su sąlyga, kad minėtas Susitarimas ir Protokolas bus sudaryti.
   Susitarimo ir Protokolo tekstai pridedami prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą ir Protokolą.
   3 straipsnis
   Susitarimas ir Protokolas laikinai taikomi nuo jų pasirašymo dienos, kol bus užbaigtos jų sudarymui būtinos procedūros.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. lapkričio 30 d.

            Tarybos vardu

            Pirmininkas

         É. SCHNEIDER


title: 1984 m. gegužės 8 d. Tarybos Sprendimas dėl Europos ekonominės bendrijos ir Austrijos, Bulgarijos, Čekoslovakijos, Vengrijos, Islandijos, Lenkijos, Urugvajaus ir Jugoslavijos savanoriško ribojimo susitarimų dėl avienos, ėrienos ir ožkienos 2 punkto

text:
Svarbus teisinis pranešimas

|

31984D0309

Oficialusis leidinys L 154 , 09/06/1984 p. 0036 - 0036 specialusis leidimas ispanų kalba: skyrius 03 tomas 31 p. 0020  specialusis leidimas portugalų kalba skyrius 03 tomas 31 p. 0020

		Tarybos sprendimas1984 m. gegužės 8 d.dėl Europos ekonominės bendrijos ir Austrijos, Bulgarijos, Čekoslovakijos, Vengrijos, Islandijos, Lenkijos, Urugvajaus ir Jugoslavijos savanoriško ribojimo susitarimų dėl avienos, ėrienos ir ožkienos 2 punkto(84/309/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 straipsnį,atsižvelgdama į Komisijos rekomendaciją,kadangi, sudarydamos savanoriško ribojimo susitarimus su Europos ekonomine bendrija dėl avienos, ėrienos ir ožkienos arba gyvų avių ir ožkų, atitinkamos Bendrijai nepriklausančios šalys pasikeisdamos raštais įsipareigojo apriboti savo eksporto į tam tikras jautriomis teritorijomis laikomas Bendrijos rinkas kiekį; kadangi šie įsipareigojimai netenka galios 1984 m. kovo 31 d.;kadangi aplinkybės, dėl kurių šios teritorijos buvo pripažintos jautriomis nepasikeitė; kadangi todėl turėtų būti priimtas sprendimas pratęsti priemonių dėl eksporto į šias teritorijas ribojimo galiojimą;kadangi tuo tikslu Komisija vedė derybas su Austrija, Bulgarija, Čekoslovakija, Vengrija, Islandija, Lenkija, Urugvajumi ir Jugoslavija; kadangi derybų metu buvo sutarta parafuoti susitarimus su visomis šiomis šalimis,NUSPRENDĖ:1 straipsnis1. Europos ekonominės bendrijos vardu patvirtinami pasikeitimai raštais dėl savanoriško ribojimo susitarimų dėl prekybos aviena, ėriena ir ožkiena 2 punkto su šiomis šalimis:- Austrija,- Bulgarija,- Čekoslovakija,- Vengrija,- Islandija,- Lenkija,- Urugvajumi,- Jugoslavija.2. Šių pasikeitimų raštais tekstai pridedami prie šio sprendimo.2 straipsnisTarybos pirmininkas įgaliojamas paskirti asmenį, turintį teisę pasirašyti 1 straipsnyje nurodytus Bendriją įpareigojančius susitarimus.Priimta Briuselyje, 1984 m. gegužės 8 d.Tarybos varduPirmininkasM. Rocard--------------------------------------------------


title: 2011 m. kovo 21 d. Tarybos sprendimas, kuriuo skiriami Darbuotojų saugos ir sveikatos patariamojo komiteto Liuksemburgui ir Maltai atstovaujantys nariai ir pakaitiniai nariai

text:
24.3.2011

               LT

               Europos Sąjungos oficialusis leidinys

               C 92/9

         TARYBOS SPRENDIMAS
   2011 m. kovo 21 d.
   kuriuo skiriami Darbuotojų saugos ir sveikatos patariamojo komiteto Liuksemburgui ir Maltai atstovaujantys nariai ir pakaitiniai nariai
   2011/C 92/05
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. liepos 22 d. Tarybos sprendimą, įsteigiantį Darbuotojų saugos ir sveikatos patariamąjį komitetą (1), ypač į jo 3 straipsnį,
   atsižvelgdama į valstybių narių vyriausybių Tarybai pateiktą kandidatų sąrašą,
   kadangi:

               (1)

               2010 m. vasario 16 d. sprendimu (2) Taryba paskyrė Darbuotojų saugos ir sveikatos patariamojo komiteto narius ir pakaitinius narius laikotarpiui nuo 2010 m. kovo 1 d. iki 2013 m. vasario 28 d., išskyrus tam tikrus narius.

               (2)

               Liuksemburgo ir Maltos Vyriausybės pateikė kandidatūras kelioms pareigybėms užimti,

         PRIĖMĖ ŠĮ SPRENDIMĄ:
   1 straipsnis
   Darbuotojų saugos ir sveikatos patariamojo komiteto nariais ir pakaitiniais nariais laikotarpiui iki 2013 m. vasario 28 d. skiriami šie asmenys:
   I.   VYRIAUSYBIŲ ATSTOVAI

               Šalis

               Nariai

               Pakaitiniai nariai

               Liuksemburgas

               Paul WEBER

               Robert HUBERTY
               Carlo STEFFES

   II.   PROFESINIŲ SĄJUNGŲ ATSTOVAI

               Šalis

               Nariai

               Pakaitiniai nariai

               Liuksemburgas

               Marcel GOEREND

               Raffaele PAOLETTI
               Nico CLEMENT

               Malta

               Joe CARABOTT

               Jesmond BONELLO

   III.   DARBDAVIŲ ATSTOVAI

               Šalis

               Nariai

               Pakaitiniai nariai

               Liuksemburgas

               Pierre BLAISE

               François ENGELS
               Marc KIEFFER

               Malta

               John SCICLUNA

               Joseph DELIA

         2 straipsnis
   Narius ir pakaitinius narius, kurių kandidatūros dar nėra pateiktos, Taryba paskirs vėliau.
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. kovo 21 d.

            Tarybos vardu

            Pirmininkas

         MARTONYI J.

      (1)  OL C 218, 2003 9 13, p. 1.

      (2)  OL L 45, 2010 2 22, p. 5.


Svarbus teisinis pranešimas

|

52007BP0116(01)

1. 2007 m. balandžio 24 d. Europos Parlamento sprendimas dėl Europos narkotikų ir narkomanijos stebėsenos centro 2005 finansinių metų biudžeto įvykdymo patvirtinimo (C6-0390/2006 - 2006/2157(DEC))

Oficialusis leidinys 074 E , 20/03/2008 p. 0202 - 0203

		1.2007 m. balandžio 24 d. Europos Parlamento sprendimas dėl Europos narkotikų ir narkomanijos stebėsenos centro 2005 finansinių metų biudžeto įvykdymo patvirtinimo (C6-0390/2006 — 2006/2157(DEC))Europos Parlamentas,- atsižvelgdamas į Europos narkotikų ir narkomanijos stebėsenos centro 2005 finansinių metų galutines metines ataskaitas [1],- atsižvelgdamas į Audito Rūmų ataskaitą dėl Europos narkotikų ir narkomanijos stebėsenos centro 2005 finansinių metų galutinių metinių ataskaitų kartu su Centro atsakymais [2],- atsižvelgdamas į 2007 m. vasario mėn. 27 d. Tarybos rekomendaciją (5711/2007 — C6-0080/2007),- atsižvelgdamas į EB sutartį, o ypač į jos 276 straipsnį,- atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento [3], ypač į jo 185 straipsnį,- atsižvelgdamas į 1993 m. vasario 8 d. Tarybos reglamentą (EEB) Nr. 302/93 dėl Europos narkotikų ir narkomanijos stebėsenos centro įsteigimo [4], ypač į jo 11a straipsnį,- atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje [5], ypač į jo 94 straipsnį,- atsižvelgdamas į Darbo tvarkos taisyklių 71 straipsnį ir V priedą,- atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A6-0100/2007),1. suteikia patvirtinimą Europos narkotikų ir narkomanijos stebėsenos centro direktoriui, kad Centro 2005 finansinių metų biudžetas įvykdytas;2. išdėsto savo pastabas toliau pateikiamoje rezoliucijoje;3. paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos narkotikų ir narkomanijos stebėsenos centro direktoriui, Tarybai, Komisijai ir Audito rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).[1] OL C 266, 2006 10 31, p. 43.[2] OL C 312, 2006 12 19, p. 86.[3] OL L 248, 2002 9 16, p. 1. Reglamentas su pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1).[4] OL L 36, 1993 2 12, p. 1. Reglamentas su paskutiniais pakeitimais, padarytais Reglamentu (EB) Nr. 1651/2003 (OL L 245, 2003 9 29, p. 30).[5] OL L 357, 2002 12 31, p. 72.--------------------------------------------------


title: 2016 m. birželio 8 d. Europos Parlamento ir Tarybos sprendimas (ES) 2016/990 dėl Europos prisitaikymo prie globalizacijos padarinių fondo lėšų mobilizavimo (Graikijos paraiška „EGF/2015/011 GR/Supermarket Larissa“)

text:
21.6.2016

               LT

               Europos Sąjungos oficialusis leidinys

               L 162/12

         EUROPOS PARLAMENTO IR TARYBOS SPRENDIMAS (ES) 2016/990
   2016 m. birželio 8 d.
   dėl Europos prisitaikymo prie globalizacijos padarinių fondo lėšų mobilizavimo (Graikijos paraiška „EGF/2015/011 GR/Supermarket Larissa“)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (1), ypač į jo 15 straipsnio 4 dalį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (2), ypač į jo 13 punktą,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondo (toliau – EGF) tikslas – teikti paramą atleistiems darbuotojams ir savarankiškai dirbantiems asmenims, nutraukusiems darbo veiklą dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)

               EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratom) Nr. 1311/2013 (3) 12 straipsnyje;

               (3)

               2015 m. lapkričio 26 d. Graikija pateikė paraišką „EGF/2015/011 GR/Supermarket Larissa“ dėl finansinės paramos iš EGF, nes iš „Supermarket Larissa ABEE“ Graikijoje buvo atleista darbuotojų. Paraiška buvo papildyta papildoma informacija pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje;

               (4)

               remdamasi Reglamento (ES) Nr. 1309/2013 6 straipsnio 2 dalimi, Graikija nusprendė 543 nedirbantiems, nesimokantiems ir mokymuose nedalyvaujantiems (NEET) jaunuoliams taip pat teikti iš EGF bendrai finansuojamas prie individualių poreikių pritaikytas paslaugas;

               (5)

               todėl iš EGF turėtų būti mobilizuota 6 468 000 EUR suma finansinei paramai pagal Graikijos pateiktą paraišką suteikti;

               (6)

               siekiant kuo greičiau mobilizuoti EGF lėšas, šis sprendimas turėtų būti taikomas nuo jo priėmimo dienos,

         PRIĖMĖ ŠĮ SPRENDIMĄ:
   1 straipsnis
   2016 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 6 468 000 EUR įsipareigojimų ir mokėjimų asignavimų sumą.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną. Jis taikomas nuo 2016 m. birželio 8 d.

      Priimta Strasbūre 2016 m. birželio 8 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         A.G. KOENDERS

      (1)  OL L 347, 2013 12 20, p. 855.

      (2)  OL C 373, 2013 12 20, p. 1.

      (3)  2013 m. gruodžio 2 d. Tarybos reglamentas (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884).


title: 2015 m. sausio 26 d. Tarybos sprendimas (ES) 2015/137 dėl Vidaus rinkos derinimo tarnybos (prekių ženklai ir dizainas) pirmininko pavaduotojo ir Vidaus rinkos derinimo tarnybos (prekių ženklai ir dizainas) apeliacinių tarybų dviejų pirmininkų skyrimo dar vienai kadencijai

text:
29.1.2015

               LT

               Europos Sąjungos oficialusis leidinys

               L 23/17

         TARYBOS SPRENDIMAS (ES) 2015/137
   2015 m. sausio 26 d.
   dėl Vidaus rinkos derinimo tarnybos (prekių ženklai ir dizainas) pirmininko pavaduotojo ir Vidaus rinkos derinimo tarnybos (prekių ženklai ir dizainas) apeliacinių tarybų dviejų pirmininkų skyrimo dar vienai kadencijai
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. vasario 26 d. Tarybos reglamentą (EB) Nr. 207/2009 dėl Bendrijos prekių ženklo (1), ypač į jo 125 ir 136 straipsnius,
   kadangi:

               (1)

               2014 m. lapkričio 18 d. Vidaus rinkos derinimo tarnybos (prekių ženklai ir dizainas) (toliau – Tarnyba) administracinė taryba pateikė Tarybai pasiūlymus dėl pirmininko pavaduotojo ir Tarnybos apeliacinių tarybų dviejų pirmininkų skyrimo dar vienai kadencijai;

               (2)

               Christian ARCHAMBEAU turėtų būti paskirtas Tarnybos pirmininko pavaduotoju, o Tomás DE LAS HERAS ir Detlef SCHENNEN – Tarnybos apeliacinių tarybų pirmininkais dar vienai 5 metų kadencijai arba iki pensinio amžiaus, jei pensinis amžius sukanka naujos kadencijos metu,

         PRIĖMĖ ŠĮ SPRENDIMĄ:
   1 straipsnis
   Christian ARCHAMBEAU skiriamas Tarnybos pirmininko pavaduotoju dar vienai kadencijai nuo 2015 m. gruodžio 1 d. iki 2020 m. lapkričio 30 d. arba iki pensinio amžiaus, jei pensinis amžius sukanka naujos kadencijos metu.
   2 straipsnis
   Tomás DE LAS HERAS skiriamas Tarnybos apeliacinių tarybų pirmininku dar vienai kadencijai nuo 2016 m. kovo 1 d. iki 2021 m. vasario 28 d. arba iki pensinio amžiaus, jei pensinis amžius sukanka naujos kadencijos metu.
   3 straipsnis
   Detlef SCHENNEN skiriamas Tarnybos apeliacinių tarybų pirmininku dar vienai kadencijai nuo 2015 m. lapkričio 1 d. iki 2020 m. spalio 31 d. arba iki pensinio amžiaus, jei pensinis amžius sukanka naujos kadencijos metu.
   4 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Priimta Briuselyje 2015 m. sausio 26 d.

            Tarybos vardu

            Pirmininkas

         J. DŪKLAVS

      (1)  OL L 78, 2009 3 24, p. 1.


title: 2013/103/ES: 2011 m. birželio 16 d. Tarybos sprendimas dėl Europos Sąjungos ir Tarptautinio vežimo geležinkeliais tarpvyriausybinės organizacijos susitarimo dėl Europos Sąjungos prisijungimo prie 1980 m. gegužės 9 d. Tarptautinio vežimo geležinkeliais sutarties (COTIF) su pakeitimais, padarytais 1999 m. birželio 3 d. Vilniaus protokolu, pasirašymo ir sudarymo  Tekstas svarbus EEE

text:
23.2.2013

               LT

               Europos Sąjungos oficialusis leidinys

               L 51/1

      TARYBOS SPRENDIMAS

   2011 m. birželio 16 d.
   dėl Europos Sąjungos ir Tarptautinio vežimo geležinkeliais tarpvyriausybinės organizacijos susitarimo dėl Europos Sąjungos prisijungimo prie 1980 m. gegužės 9 d. Tarptautinio vežimo geležinkeliais sutarties (COTIF) su pakeitimais, padarytais 1999 m. birželio 3 d. Vilniaus protokolu, pasirašymo ir sudarymo
   (Tekstas svarbus EEE)
   (2013/103/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 91 straipsnį kartu su 218 straipsnio 5 dalimi ir 218 straipsnio 6 dalies a punkto v papunkčiu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               geležinkelių sąveikos Sąjungoje ir tarp Sąjungos bei kaimyninių šalių vystymas yra labai svarbus bendros transporto politikos komponentas, kuriuo siekiama nustatyti geresnę įvairių transporto rūšių pusiausvyrą;

               (2)

               tose srityse, kurioms taikoma 1980 m. gegužės 9 d. Tarptautinio vežimo geležinkeliais sutartis (COTIF) su pakeitimais, padarytais 1999 m. birželio 3 d. Vilniaus protokolu (toliau – Sutartis), Sąjunga turi išimtinę kompetenciją arba su valstybėmis narėmis pasidalijamąją kompetenciją;

               (3)

               pagal Sutarties 38 straipsnį Sąjunga gali prisijungti prie Sutarties, kad galėtų naudotis savo kompetencija;

               (4)

               Komisija Sąjungos vardu derėjosi su Tarptautinio vežimo geležinkeliais tarpvyriausybine organizacija (toliau – OTIF) dėl susitarimo (toliau – Susitarimas) dėl Sąjungos prisijungimo prie Sutarties;

               (5)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Tarptautinio vežimo geležinkeliais tarpvyriausybinės organizacijos susitarimas dėl Europos Sąjungos prisijungimo prie 1980 m. gegužės 9 d. Tarptautinio vežimo geležinkeliais sutarties (COTIF) su pakeitimais, padarytais 1999 m. birželio 3 d. Vilniaus protokolu (toliau – Susitarimas).
   Susitarimo tekstas pridedamas prie šio sprendimo.
   2 straipsnis
   Pasirašant Susitarimą Sąjunga pateikia šio sprendimo I priede nustatytą pareiškimą dėl naudojimosi savo kompetencija ir šio sprendimo II priede nustatytą pareiškimą dėl Susitarimo 2 straipsnio.
   3 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis Sąjungai taptų privalomas, ir pateikti 2 straipsnyje nurodytus pareiškimus.
   4 straipsnis
   OTIF posėdžiuose Sąjungai atstovauja Komisija.
   5 straipsnis
   Vidaus susitarimai dėl pasirengimo OTIF posėdžiams ir dėl atstovavimo bei balsavimo tokiuose posėdžiuose yra išdėstyti šio sprendimo III priede.
   6 straipsnis
   Šis sprendimas įsigalioja jo priėmimo dieną.

      Priimta Liuksemburge 2011 m. birželio 16 d.

            Tarybos vardu

            Pirmininkas

            VÖLNER P.

      I PRIEDAS

         EUROPOS SĄJUNGOS PAREIŠKIMAS DĖL NAUDOJIMOSI KOMPETENCIJA

      Geležinkelių sektoriuje pagal Sutarties dėl Europos Sąjungos veikimo (toliau – SESV) 90 ir 91 straipsnius kartu su 100 straipsnio 1 dalimi ir 171 bei 172 straipsniais Europos Sąjunga (toliau – Sąjunga) dalijasi kompetencija su Sąjungos valstybėmis narėmis (toliau – valstybės narės).
      SESV VI antraštinėje dalyje nustatoma bendra Sąjungos transporto politika, o XVI antraštinėje dalyje numatoma, kad Sąjunga prisideda prie transeuropinių tinklų kūrimo ir plėtojimo transporto srityje.
      Konkrečiau SESV VI antraštinės dalies 91 straipsnyje numatyta, kad Sąjunga gali nustatyti:

                  —

                  bendras taisykles, taikomas tarptautiniam transportui, vykstančiam į valstybės narės teritoriją ar iš jos arba vykstančiam per vienos ar keleto valstybių narių teritoriją,

                  —

                  sąlygas, kuriomis vežėjai nerezidentai gali valstybėje narėje teikti transporto paslaugas,

                  —

                  priemones transporto saugumui gerinti,

                  —

                  kitas atitinkamas nuostatas.

            Transeuropinių tinklų klausimu SESV XVI antraštinės dalies 171 straipsnyje nustatyta, kad Sąjunga:

                  —

                  nustato gaires, taikomas transeuropinių tinklų srityje numatytų priemonių tikslams, prioritetams ir bendroms linkmėms; šiose gairėse nustatomi bendrų interesų projektai,

                  —

                  įgyvendina priemones, kurių galėtų prireikti siekiant užtikrinti tinklų tarpusavio sąveiką, ypač techninio standartizavimo srityje,

                  —

                  gali remti valstybių narių remiamus bendrų interesų projektus, nustatytus pirmojoje įtraukoje nurodytose gairėse, rengdama galimybių studijas, teikdama paskolų garantijas arba palūkanų subsidijas; Sąjunga taip pat gali prisidėti prie konkrečių projektų valstybėse narėse transporto infrastruktūros srityje finansavimo per Sanglaudos fondą.

            Remdamasi šiomis dviem nuostatomis Sąjunga priėmė daug geležinkelių transportui taikomų teisės aktų.
      Pagal Sąjungos teisę Sąjunga turi išimtinę kompetenciją spręsti geležinkelių transporto klausimus tais atvejais, kai 1980 m. gegužės 9 d. Tarptautinio vežimo geležinkeliais sutartis (COTIF) su pakeitimais, padarytais 1999 m. birželio 3 d. Vilniaus protokolu (toliau – Sutartis), arba kiti pagal ją priimti teisės aktai gali turėti įtakos šioms galiojančioms Sąjungos taisyklėms arba pakeisti jų apimtį.
      Valstybės narės neturi kompetencijos spręsti Sutartyje reglamentuojamų klausimų, kuriuos spręsti Sąjunga turi išimtinę kompetenciją.
      Jeigu yra Sąjungos taisyklių, kurioms Sutartis arba kiti pagal ją priimti teisės aktai neturi įtakos, Sąjunga ir valstybės narės dalijasi kompetencija spręsti su Sutartimi susijusius klausimus.
      Susijusių Sąjungos dokumentų, galiojančių Susitarimo sudarymo metu, sąrašas pateikiamas šio priedo priedėlyje. Šiuose tekstuose nustatytos Sąjungos kompetencijos apimtį reikia vertinti atsižvelgiant į kiekvieno teksto konkrečias nuostatas, ypač į tai, kiek tomis nuostatomis sukuriamos bendros taisyklės. Sąjungos kompetencija nuolatos keičiasi. Remiantis Europos Sąjungos sutartimi ir SESV, Sąjungos kompetentingos institucijos gali priimti sprendimus, kuriais apibrėžiamos Sąjungos kompetencijos ribos. Todėl Sąjunga pasilieka teisę atitinkamai keisti šį pareiškimą, nors tai nėra būtina sąlyga, kad ji galėtų naudotis savo kompetencija, sprendžiant su Sutartimi susijusius klausimus.

         I priedo priedėlis
         EUROPOS SĄJUNGOS DOKUMENTAI, SUSIJĘ SU SUTARTIMI REGLAMENTUOJAMAIS KLAUSIMAIS
         Iki šiol Sąjunga naudojosi savo kompetencija, inter alia, remdamasi šiais Sąjungos dokumentais:

            TEISĖS AKTAI, KURIAIS REGLAMENTUOJAMI EKONOMIKOS/PATEKIMO Į RINKĄ KLAUSIMAI

                     —

                     Reglamentas Nr. 11 dėl diskriminacijos panaikinimo transporto įkainių ir sąlygų atžvilgiu įgyvendinant Europos ekonominės bendrijos steigimo sutarties 79 straipsnio 3 dalį (OL 52, 1960 8 16, p. 1121/60),

                     —

                     1991 m. liepos 29 d. Tarybos direktyva 91/440/EEB dėl Bendrijos geležinkelių plėtros (OL L 237, 1991 8 24, p. 25),

                     —

                     1995 m. birželio 19 d. Tarybos direktyva 95/18/EB dėl geležinkelio įmonių licencijavimo (OL L 143, 1995 6 27, p. 70),

                     —

                     2001 m. vasario 26 d. Europos Parlamento ir Tarybos direktyva 2001/12/EB, iš dalies keičianti Tarybos direktyvą 91/440/EEB dėl Bendrijos geležinkelių plėtros (OL L 75, 2001 3 15, p. 1),

                     —

                     2001 m. vasario 26 d. Europos Parlamento ir Tarybos direktyva 2001/13/EB, iš dalies keičianti Tarybos direktyvą 95/18/EB dėl geležinkelio įmonių licencijavimo (OL L 75, 2001 3 15, p. 26),

                     —

                     2001 m. vasario 26 d. Europos Parlamento ir Tarybos direktyva 2001/14/EB dėl geležinkelių infrastruktūros pajėgumų paskirstymo, mokesčių už naudojimąsi geležinkelių infrastruktūra ėmimo ir saugos sertifikavimo (OL L 75, 2001 3 15, p. 29),

                     —

                     2004 m. balandžio 29 d. Europos Parlamento ir Tarybos direktyva 2004/51/EB, iš dalies keičianti Tarybos direktyvą 91/440/EEB dėl Bendrijos geležinkelių plėtros (OL L 164, 2004 4 30, p. 164, ištaisyta redakcija: OL L 220, 2004 6 21, p. 58),

                     —

                     2007 m. spalio 23 d. Europos Parlamento ir Tarybos reglamentas (EB) Nr. 1371/2007 dėl geležinkelių keleivių teisių ir pareigų (OL L 315, 2007 12 3, p. 14),

                     —

                     2007 m. spalio 23 d. Europos Parlamento ir Tarybos direktyva 2007/58/EB, iš dalies keičianti Tarybos direktyvą 91/440/EEB dėl Bendrijos geležinkelių plėtros ir Direktyvą 2001/14/EB dėl geležinkelių infrastruktūros pajėgumų paskirstymo ir mokesčių už naudojimąsi geležinkelių infrastruktūra ėmimo (OL L 315, 2007 12 3, p. 44);

            TEISĖS AKTAI, KURIAIS REGLAMENTUOJAMI SĄVEIKOS IR SAUGOS KLAUSIMAI

                     —

                     1996 m. liepos 23 d. Tarybos direktyva 96/48/EB dėl transeuropinės greitųjų geležinkelių sistemos sąveikos (OL L 235, 1996 9 17, p. 6),

                     —

                     2001 m. kovo 19 d. Europos Parlamento ir Tarybos direktyva 2001/16/EB dėl transeuropinės paprastųjų geležinkelių sistemos sąveikos (OL L 110, 2001 4 20, p. 1),

                     —

                     2004 m. balandžio 29 d. Europos Parlamento ir Tarybos direktyva 2004/49/EB dėl saugos Bendrijos geležinkeliuose ir iš dalies pakeičianti Tarybos direktyvą 95/18/EB dėl geležinkelio įmonių licencijavimo bei Direktyvą 2001/14/EB dėl geležinkelių infrastruktūros pajėgumų paskirstymo, mokesčių už naudojimąsi geležinkelių infrastruktūra ėmimo ir saugos sertifikavimo (OL L 164, 2004 4 30, p. 44, ištaisyta redakcija: OL L 220, 2004 6 21, p. 16),

                     —

                     2004 m. balandžio 29 d. Europos Parlamento ir Tarybos direktyva 2004/50/EB, iš dalies keičianti Tarybos direktyvą 96/48/EB dėl transeuropinės greitųjų geležinkelių sistemos sąveikos ir Europos Parlamento ir Tarybos direktyvą 2001/16/EB dėl transeuropinės paprastųjų geležinkelių sistemos sąveikos (OL L 164, 2004 4 30, p. 114, ištaisyta redakcija: OL L 220, 2004 6 21, p. 40),

                     —

                     2004 m. balandžio 29 d. Europos Parlamento ir Tarybos reglamentas (EB) Nr. 881/2004, įsteigiantis Europos geležinkelio agentūrą (Agentūros reglamentas) (OL L 164, 2004 4 30, p. 1, ištaisyta redakcija: OL L 220, 2004 6 21, p. 3),

                     —

                     2007 m. spalio 23 d. Europos Parlamento ir Tarybos direktyva 2007/59/EB dėl traukinių mašinistų, valdančių lokomotyvus ir traukinius geležinkelių sistemoje Bendrijos teritorijoje, sertifikavimo (OL L 315, 2007 12 3, p. 51),

                     —

                     2008 m. birželio 17 d. Europos Parlamento ir Tarybos direktyva 2008/57/EB dėl geležinkelių sistemos sąveikos Bendrijoje (nauja redakcija) (OL L 191, 2008 7 18, p. 1),

                     —

                     2008 m. rugsėjo 24 d. Europos Parlamento ir Tarybos direktyva 2008/68/EB pavojingų krovinių vežimo vidaus keliais (OL L 260, 2008 9 30, p. 13),

                     —

                     2008 m. gruodžio 16 d. Europos Parlamento ir Tarybos direktyva 2008/110/EB, iš dalies keičianti Direktyvą 2004/49/EEB dėl saugos Bendrijos geležinkeliuose (Saugos geležinkeliuose direktyva) (OL L 345, 2008 12 23, p. 62),

                     —

                     2008 m. gruodžio 16 d. Europos Parlamento ir Tarybos reglamentas (EB) Nr. 1335/2008, iš dalies keičiantis Reglamentą (EB) Nr. 881/2004, įsteigiantį Europos geležinkelio agentūrą (Agentūros reglamentą) (OL L 354, 2003 12 31, p. 51),

                     —

                     2010 m. rugsėjo 22 d. Europos Parlamento ir Tarybos reglamentas (ES) Nr. 913/2010 dėl konkurencingo krovinių vežimo Europos geležinkeliais tinklo (OL L 276, 2010 10 20, p. 22);

            SU VIEŠOSIOMIS PASLAUGOMIS SUSIJĘ ĮSIPAREIGOJIMAI

                     —

                     2007 m. spalio 23 d. Europos Parlamento ir Tarybos reglamentas (EB) Nr. 1370/2007 dėl keleivinio geležinkelių ir kelių transporto viešųjų paslaugų (OL L 315, 2007 12 3, p. 1).

      II PRIEDAS

         EUROPOS SĄJUNGOS PAREIŠKIMAS DĖL SUSITARIMO 2 STRAIPSNIO

      Terminas „kuria reglamentuojamas atitinkamas dalykas“ turi būti suprantamas kaip taikomas konkrečiu atveju, kurį reglamentuoja Sutarties, įskaitant jos priedus, nuostata, ir nereglamentuoja Europos Sąjungos teisės aktai.

      III PRIEDAS

         TARYBOS, VALSTYBIŲ NARIŲ IR KOMISIJOS DALYVAVIMO OTIF PROCEDŪROSE VIDAUS TVARKA

      Atsižvelgdamos į Europos Sąjungos sutartimi ir Sutartimi dėl Europos Sąjungos veikimo bei Europos Sąjungos Teisingumo Teismo praktika grindžiamą reikalavimą, kad tarptautiniu mastu Sąjungai ir jos valstybėms narėms būtų vieningai atstovaujama ir tarptautinių įsipareigojimų vykdymo etape, Taryba, valstybės narės ir Komisija taikys šią vidaus tvarką:
      1.   Taikymo sritis

      Ši vidaus tvarka bus taikoma visų OTIF įsteigtų organų posėdžiams. Laikoma, kad nuoroda į „posėdį“ pagal šią tvarką mutatis mutandis taip pat laikoma nuoroda į kitas procedūras, pavyzdžiui, rašytinę procedūrą.
      2.   Derinimo tvarka

                  2.1.

                  Siekiant pasirengti OTIF posėdžiui, įskaitant Generalinės Asamblėjos, Administracinio komiteto ir kitų komitetų posėdžius, bet ne tik juos, bus rengiami derinimo posėdžiai:

                              —

                              Briuselyje, kompetentingoje Tarybos darbo grupėje (paprastai Sausumos transporto darbo grupėje) kuo anksčiau ir tiek kartų, kiek būtina prieš OTIF posėdį ir, be to,

                              —

                              OTIF posėdžio vietoje, visų pirma OTIF posėdžio pradžioje ir, jei būtina, jo metu bei pabaigoje.

                  2.2.

                  Derinimo posėdžių metu bus tariamasi dėl pozicijų, kurių bus laikomasi tik Sąjungos vardu arba prireikus Sąjungos ir jos valstybių narių vardu. Šiuose posėdžiuose gali būti derinamos valstybių narių pozicijos jų išimtinei kompetencijai priklausančiais klausimais, jei valstybės narės dėl to susitaria.

                  2.3.

                  Derinimo posėdžių metu bus sprendžiama, kaip paskirstyti atsakomybę, susijusią su pareiškimais ir balsavimu dėl kiekvieno OTIF posėdžio darbotvarkės punkto, dėl kurio gali būti padarytas pareiškimas arba numatoma balsuoti.

                  2.4.

                  Rengiantis 2.1 punkte nurodytiems derinimo posėdžiams, be kita ko, rengiant pareiškimų projektus ir pozicijų dokumentus, jei būtina, bus surengtos preliminarios diskusijos atitinkamame komitete, įsteigtame pagal atitinkamus Sąjungos teisės aktus dėl susisiekimo geležinkeliais, visų pirma:

                              —

                              Pavojingų krovinių vežimo komitete – tais atvejais, kai aptariami su Sutarties C priedu susiję punktai; jeigu šie punktai turi įtakos geležinkelių sąveikai arba aptariant pagal Direktyvą 2004/49/EB plėtojamą bendrą saugos koncepciją, – taip pat Geležinkelių sąveikos ir saugos komitete,

                              —

                              Sąjungos geležinkelių plėtros klausimų komitete – tais atvejais, kai aptariami punktai, susiję su Sutarties A, B, D arba E priedais, ir aptariamos kitos OTIF plėtojamos vienodosios teisės sistemos,

                              —

                              Geležinkelių sąveikos ir saugos komitete – tais atvejais, kai aptariami punktai, susiję su Sutarties F arba G priedais.

                  2.5.

                  Prieš OTIF posėdį Komisija nurodys, kurie darbotvarkės punktai turi būti derinami Sąjungos lygiu, ir parengs pareiškimų projektus bei pozicijų dokumentus, kurie turės būti aptarti derinimo posėdžiuose.

                  2.6.

                  Jei derinimo posėdžiuose Komisija ir valstybės narės negali susitarti dėl bendrosios pozicijos, nes, pavyzdžiui, jos nesutaria dėl kompetencijos pasidalijimo, klausimas bus perduotas Nuolatinių atstovų komitetui ir (arba) Tarybai.

            3.   Pareiškimai ir balsavimas OTIF posėdžiuose

                  3.1.

                  Jei darbotvarkės punktas yra susijęs su išimtinei Sąjungos kompetencijai priklausančiais klausimais, Sąjungos vardu kalbės ir balsuos Komisija. Tinkamai suderinus veiksmus, gali kalbėti ir valstybės narės pritardamos Sąjungos pozicijai ir (arba) ją papildydamos.

                  3.2.

                  Jei darbotvarkės punktas yra susijęs su išimtinei nacionalinei kompetencijai priklausančiais klausimais, kalbės ir balsuos valstybės narės.

                  3.3.

                  Jei darbotvarkės punktas yra susijęs su klausimais, kurie priklauso ir nacionalinei, ir Sąjungos kompetencijai, bendrąją poziciją pateiks pirmininkaujanti valstybė narė ir Komisija. Tinkamai suderinus veiksmus, gali kalbėti valstybės narės pritardamos bendrajai pozicijai ir (arba) ją papildydamos. Atitinkamai valstybės narės arba Komisija prireikus balsuos Sąjungos ir jos valstybių narių vardu laikydamosi bendrosios pozicijos. Sprendimas dėl to, kas balsuos, priimamas atsižvelgiant į tai, kokia kompetencija vyrauja (pavyzdžiui, vyrauja nacionalinė arba vyrauja Sąjungos kompetencija).

                  3.4.

                  Jei darbotvarkės punktas yra susijęs su klausimais, kurie priklauso ir nacionalinei, ir Sąjungos kompetencijai, o Komisija ir valstybės narės negalėjo susitarti dėl 2.6 punkte nurodytos bendrosios pozicijos, valstybės narės ir Komisija gali kalbėti tais klausimais, kurie aiškiai priklauso jų atitinkamai kompetencijai, ir balsuoti dėl jų.

                  3.5.

                  Tais atvejais, kai Komisija ir valstybės narės nesusitaria dėl kompetencijos pasidalijimo arba kai nepavyksta užtikrinti daugumos, kurios reikia Sąjungos pozicijai priimti, bus kuo labiau stengiamasi išsiaiškinti padėtį arba priimti Sąjungos poziciją. Kol to siekiama, tinkamai suderinus veiksmus, prireikus valstybės narės ir (arba) Komisija turės teisę kalbėti su sąlyga, kad jų išdėstyta pozicija neturės įtakos būsimai Sąjungos pozicijai, kad ji atitiks Sąjungos politiką ir ankstesnes Sąjungos pozicijas bei Sąjungos teisę.

                  3.6.

                  Valstybių narių ir Komisijos atstovai gali dalyvauti OTIF darbo grupių veikloje, kuriose rengiamasi OTIF techninių komitetų, visų pirma Pavojingų krovinių vežimo geležinkeliais ekspertų komiteto (toliau – RID) ir Techninių ekspertų komiteto (toliau – TEC), posėdžiams. Dalyvaudami šių darbo grupių veikloje valstybių narių ir Komisijos atstovai gali pateikti techninius dokumentus ir visapusiškai dalyvauti diskusijose techniniais klausimais, remdamiesi savo techninėmis žiniomis. Šios diskusijos nesaistys Sąjungos.
                  Valstybių narių ir Komisijos atstovai dės dideles pastangas siekdami, kad būtų priimta bendra pozicija, ir gindami šią poziciją OTIF darbo grupėse vykstančiose diskusijose.

            4.   Šios tvarkos peržiūra

      Valstybės narės arba Komisijos prašymu ši tvarka bus peržiūrėta, atsižvelgiant į jos vykdymo metu įgytą patirtį.

      Europos Sąjungos ir Tarptautinio vežimo geležinkeliais tarpvyriausybinės organizacijos

         SUSITARIMAS

      dėl Europos Sąjungos prisijungimo prie 1980 m. gegužės 9 d. Tarptautinio vežimo geležinkeliais sutarties (COTIF) su pakeitimais, padarytais 1999 m. birželio 3 d. Vilniaus protokolu
      EUROPOS SĄJUNGA (toliau – Sąjunga)
      ir
      TARPTAUTINIO VEŽIMO GELEŽINKELIAIS TARPVYRIAUSYBINĖ ORGANIZACIJA
      (toliau – OTIF)
      toliau kartu – Susitariančiosios Šalys,
      ATSIŽVELGDAMOS į 1980 m. gegužės 9 d. Tarptautinio vežimo geležinkeliais sutartį (COTIF) su pakeitimais, padarytais 1999 m. birželio 3 d. Vilniaus protokolu (toliau – Sutartis), ypač į jos 38 straipsnį,
      ATSIŽVELGDAMOS į Europos Sąjungos sutartyje (toliau – ES sutartis) ir Sutartyje dėl Europos Sąjungos veikimo (toliau – SESV) Sąjungai nustatytus įpareigojimus tam tikrose srityse, kurioms taikoma Sutartis,
      PRIMINDAMOS, kad 2009 m. gruodžio 1 d. įsigaliojus Lisabonos sutarčiai, Sąjunga pakeitė Europos bendriją bei ją perėmė ir nuo tos datos naudojasi visomis Europos bendrijos teisėmis bei prisiima visus jos įsipareigojimus,
      KADANGI pagal Sutartį įsteigta Tarptautinio vežimo geležinkeliais tarpvyriausybinė organizacija (OTIF), kurios buveinė yra Berne,
      KADANGI Sąjungos prisijungimo prie Sutarties tikslas – padėti OTIF siekti tikslo propaguoti tarptautinį susisiekimą geležinkeliais, jį tobulinti ir sudaryti jam palankesnes sąlygas tiek techniniu, tiek teisiniu atžvilgiais,
      KADANGI, remiantis Sutarties 3 straipsniu, Sutarties Šalims, kurios taip pat yra Sąjungos valstybės narės arba Europos ekonominės erdvės susitarimo Šalys, taikomi Sutartyje nustatyti tarptautinio bendradarbiavimo įpareigojimai nėra viršesni už jų, kaip Sąjungos valstybių narių arba Europos ekonominės erdvės susitarimo Šalių, įpareigojimus,
      KADANGI dėl tų Sutarties nuostatų, kurios susijusios su Sąjungos kompetencija, būtina įrašyti nuostatą dėl atsiejimo, kad būtų nurodyta, jog Sąjungos valstybės narės negali vadovautis Sutartyje nustatytomis teisėmis ir įpareigojimais bei tiesiogiai juos taikyti tarpusavyje,
      KADANGI Sutartis visapusiškai taikoma Sąjungai bei jos valstybėms narėms ir kitoms Sutarties Šalims,
      KADANGI Sąjungai prisijungiant prie Sutarties reikia aiškiai nustatyti Sutarties nuostatų taikymo Sąjungai ir jos valstybėms narėms taisykles,
      KADANGI Sąjungos prisijungimo prie Sutarties sąlygos turi leisti Sąjungai Sutarties taikymo srityje naudotis kompetencija, kurią jai suteikė jos valstybės narės,
      SUSITARĖ:
      1 straipsnis
      Sąjunga pagal Sutarties 38 straipsnį prisijungia prie Sutarties laikydamasi šiame Susitarime nustatytų sąlygų.
      2 straipsnis
      Nedarydamos poveikio Sutarties dalykui ir tikslui – propaguoti tarptautinį susisiekimą geležinkeliais, jį tobulinti ir sudaryti jam palankesnes sąlygas,– taip pat nedarydamos poveikio visapusiškam Sutarties taikymui kitų Sutarties Šalių tarpusavio santykiuose, Sutarties Šalys, kurios yra Sąjungos valstybės narės, taiko Sąjungos taisykles ir todėl netaiko ta Sutartimi nustatytų taisyklių, išskyrus tuos atvejus, kai nėra Sąjungos taisyklės, kuria reglamentuojamas atitinkamas dalykas.
      3 straipsnis
      Laikantis šio Susitarimo nuostatų, Sutarties nuostatos aiškinamos taip, kad būtų taikomos ir Sąjungai atsižvelgiant į jos kompetenciją; atitinkamai suprantami ir įvairūs terminai, vartojami apibrėžti Sutarties Šalis bei jų atstovus.
      4 straipsnis
      Sąjunga nemoka įnašų į OTIF biudžetą ir nedalyvauja priimant sprendimus dėl to biudžeto.
      5 straipsnis
      Nedarant poveikio galimybei naudotis jos balsavimo teisėmis pagal 6 straipsnį, Sąjunga turi teisę būti atstovaujama ir dalyvauti visų OTIF organų, kuriuose bet kuri iš jos valstybių narių turi teisę būti atstovaujama kaip Sutarties Šalis ir kuriuose gali būti sprendžiami jos kompetencijai priklausantys klausimai, veikloje.
      Sąjunga negali būti Administracinio komiteto nare. Ji gali būti kviečiama į to komiteto posėdžius, kai komitetas pageidauja pasikonsultuoti su ja į darbotvarkę įtrauktais bendros svarbos klausimais.
      6 straipsnis
      1.   Priimant sprendimus Sąjungos išimtinei kompetencijai priklausančiais klausimais Sąjunga naudojasi savo valstybių narių balsavimo teisėmis pagal Sutartį.
      2.   Priimant sprendimus tais klausimais, kurie priskirti pasidalijamajai Sąjungos ir jos valstybių narių kompetencijai, balsuoja Sąjunga arba jos valstybės narės.
      3.   Atsižvelgiant į Sutarties 26 straipsnio 7 dalį, Sąjunga turi tiek balsų, kiek jų turi visos jos valstybės narės, kurios taip pat yra Sutarties Šalys. Jei balsuoja Sąjunga, jos valstybės narės nebalsuoja.
      4.   Sąjunga kiekvienu konkrečiu atveju praneša kitoms Sutarties Šalims apie atvejus, kai, svarstant įvairius Generalinės Asamblėjos ir kitų parengiamųjų organų darbotvarkės punktus, ji naudosis 1–3 dalyse numatytomis balsavimo teisėmis. Šis įpareigojimas taikomas ir tada, kai sprendimai priimami susirašinėjimo būdu. Ta informacija turi būti perduota pakankamai anksti, kad OTIF Generalinis sekretorius galėtų perduoti ją kartu su posėdžio dokumentais arba kad sprendimą būtų galima priimti susirašinėjimo būdu.
      7 straipsnis
      Sąjungos kompetencijos apimtis bendrai apibūdinama rašytiniame pareiškime, kurį Sąjunga pateikia šio Susitarimo sudarymo metu. Tas pareiškimas gali būti prireikus iš dalies pakeistas, Sąjungai pranešus apie tai OTIF. Jis nepakeičia ir jokiu būdu neapriboja klausimų, kurie gali būti išdėstyti pranešimuose dėl Sąjungos kompetencijos, kuriuos reikia pateikti prieš OTIF priimant sprendimą oficialiu balsavimu arba kitu būdu.
      8 straipsnis
      Visiems ginčams, kylantiems tarp Susitariančiųjų Šalių dėl šio Susitarimo aiškinimo, taikymo ar įgyvendinimo, įskaitant jo egzistavimą, galiojimą ir nutraukimą, taikoma Sutarties V antraštinė dalis.
      9 straipsnis
      Šis Susitarimas įsigalioja pirmo mėnesio po to, kai Susitariančiosios Šalys pasirašė šį Susitarimą, pirmą dieną. Šiuo atveju Sutarties 34 straipsnio 2 dalis netaikoma.
      10 straipsnis
      Šio Susitarimo galiojimo trukmė neribota.
      Jeigu visos Sutarties Šalys, kurios yra Sąjungos valstybės narės, denonsuoja Sutartį, laikoma, kad Sąjunga pranešė apie tą denonsavimą ir denonsavo šį Susitarimą tuo pat metu, kai paskutinė Sąjungos valstybė narė, denonsavusi Sutartį, pranešė apie jos denonsavimą pagal Sutarties 41 straipsnį.
      11 straipsnis
      Sutarties Šalys, kurios nėra Sąjungos valstybės narės ir kurios taiko atitinkamus Sąjungos teisės aktus pagal savo tarptautinius susitarimus su Sąjunga, pritarus Sutarties depozitarui gali įtraukti atskirus pareiškimus dėl teisių ir įpareigojimų išlaikymo pagal jų susitarimus su Sąjunga, Sutartį ir atitinkamus reglamentus.
      Šis Susitarimas parengiamas dviem egzemplioriais (vieną originalą saugo OTIF, o kitą – Sąjunga) anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis; visi tekstai yra vienodai autentiški. Tai nedaro poveikio Sutarties 45 straipsnio 1 daliai.

         TAI PATVIRTINDAMI, šį Susitarimą pasirašė toliau nurodyti tinkamai įgalioti atstovai.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Междуправителствената организация за международни железопътни превози (OTIF)
            Por la Organización Intergubernamental para los Transportes Internacionales por Ferrocarril (OTIF)
            Za Mezivládní organizaci pro mezinárodní železniční přepravu (OTIF)
            For Den Mellemstatslige Organisation for Internationale Jernbanebefordringer (OTIF)
            Für die Zwischenstaatliche Organisation für den internationalen Eisenbahnverkehr (OTIF)
            Rahvusvaheliste Raudteevedude Valitsustevahelise Organisatsiooni (OTIF) nimel
            Για το Διακυβερνητικό Οργανισμό Διεθνών Σιδηροδρομικών Μεταφορών (OTIF)
            For the Intergovernmental Organisation for International Carriage by Rail (OTIF)
            Pour l'Organisation intergouvernementale pour les transports internationaux ferroviaires (OTIF)
            Per l'Organizzazione intergovernativa per i trasporti internazionali per ferrovia (OTIF)
            Starptautisko dzelzceļa pārvadājumu starpvaldību organizācijas (OTIF) vārdā –
            Tarptautinio vežimo geležinkeliais tarpvyriausybinės organizacijos (OTIF) vardu
            A Nemzetközi Vasúti Fuvarozásügyi Államközi Szervezet (OTIF) részéről
            Għall-Organizzazzjoni Intergovernattiva għat-Trasport Internazzjonali bil-Ferrovija (OTIF)
            Voor de Intergouvernementele Organisatie voor het internationale spoorwegvervoer (OTIF)
            W imieniu Międzyrządowej Organizacji Międzynarodowych Przewozów Kolejami (OTIF)
            Pela Organização Intergovernamental para os Transportes Internacionais Ferroviários (OTIF)
            Pentru Organizația Interguvernamentală pentru Transporturile Internaționale Feroviare (OTIF)
            Za Medzivládnu organizáciu pre medzinárodnú železničnú prepravu (OTIF)
            Za Medvladno organizacijo za mednarodni železniški promet (OTIF)
            Valtioiden välisen kansainvälisten rautatiekuljetusten järjestön (OTIF) puolesta
            För Mellanstatliga organisationen för internationell järnvägstrafik (Otif)


title: 2009/710/EB: 2009 m. rugsėjo 14 d. Tarybos sprendimas, iš dalies keičiantis Sprendimo 1999/70/EB dėl nacionalinių centrinių bankų išorės auditorių nuostatas dėl Národná banka Slovenska išorės auditoriaus

text:
19.9.2009

               LT

               Europos Sąjungos oficialusis leidinys

               L 247/10

      TARYBOS SPRENDIMAS

   2009 m. rugsėjo 14 d.
   iš dalies keičiantis Sprendimo 1999/70/EB dėl nacionalinių centrinių bankų išorės auditorių nuostatas dėl Národná banka Slovenska išorės auditoriaus
   (2009/710/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutarties Protokolą dėl Europos centrinių bankų sistemos ir Europos centrinio banko statuto, ypač į jo 27.1 straipsnį,
   atsižvelgdama į 2009 m. birželio 25 d. Europos centrinio banko rekomendaciją ECB/2009/14 Europos Sąjungos Tarybai dėl Národná banka Slovenska išorės auditoriaus (1),
   kadangi:

               (1)

               Europos centrinio banko (ECB) ir Eurosistemos nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba.

               (2)

               Remdamasi 2008 m. liepos 8 d. Tarybos sprendimo 2008/608/EB 1 straipsniu pagal Sutarties 122 straipsnio 2 dalį dėl bendros valiutos įvedimo Slovakijoje 2009 m. sausio 1 d. (2) Slovakija įvedė bendrą valiutą 2009 m. sausio 1 d.

               (3)

               Remiantis Národná banka Slovenska įstatymo 38 straipsniu nuo 2009 m. sausio 1 d.Národná banka Slovenska metinės finansinės ataskaitos turi būti tikrinamos pagal Europos centrinių bankų ir Europos centrinio banko statuto 27 straipsnį.

               (4)

               ECB valdančioji taryba rekomendavo, kad Taryba Národná banka Slovenska 2009 finansinių metų išorės auditoriumi patvirtintų Deloitte Audit s.r.o.

               (5)

               Reikėtų vadovautis ECB valdančiosios tarybos rekomendacija ir atitinkamai iš dalies pakeisti Sprendimą 1999/70/EB (3),

         NUSPRENDĖ:
   1 straipsnis
   Sprendimo 1999/70/EB 1 straipsnis papildomas šia dalimi:

      „16.   Deloitte Audit s.r.o. patvirtinama Národná banka Slovenska 2009 finansinių metų išorės auditoriumi.“

   2 straipsnis
   Apie šį sprendimą pranešama ECB.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2009 m. rugsėjo 14 d.

            Tarybos vardu

            Pirmininkè

         C. MALMSTRÖM

      (1)  OL C 149, 2009 7 1, p. 1.

      (2)  OL L 195, 2008 7 24, p. 24.

      (3)  OL L 22, 1999 1 29, p. 69.


title: 2014 m. lapkričio 7 d. Tarybos sprendimas 2014/775/BUSP, kuriuo pratęsiamas Sprendimo 2014/73/BUSP dėl Europos Sąjungos karinės operacijos Centrinės Afrikos Respublikoje (EUFOR RCA) galiojimas

text:
8.11.2014

               LT

               Europos Sąjungos oficialusis leidinys

               L 325/17

         TARYBOS SPRENDIMAS 2014/775/BUSP
   2014 m. lapkričio 7 d.
   kuriuo pratęsiamas Sprendimo 2014/73/BUSP dėl Europos Sąjungos karinės operacijos Centrinės Afrikos Respublikoje (EUFOR RCA) galiojimas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. sausio 28 d. Jungtinių Tautų Saugumo Taryba (toliau – JT ST) priėmė Rezoliuciją 2134 (2014), kuria Europos Sąjunga įgaliojama dislokuoti pajėgas Centrinės Afrikos Respublikoje;

               (2)

               2014 m. vasario 10 d. Taryba priėmė Sprendimą 2014/73/BUSP (1), nurodydama, kad Europos Sąjungos karinės operacijos Centrinės Afrikos Respublikoje (EUFOR RCA) turėtų baigtis ne vėliau kaip praėjus šešiems mėnesiams po to, kai pasiekiamas visiškas operacinis pajėgumas;

               (3)

               2014 m. rugsėjo 10 d. CAR laikinasis prezidentas atsiuntė Sąjungos vyriausiajam įgaliotiniui užsienio reikalams ir saugumo politikai (toliau – vyriausiasis įgaliotinis) laišką, kuriame prašoma pratęsti EUFOR RCA;

               (4)

               būtina numatyti sklandų EUFOR RCA įgaliojimų perdavimą Jungtinių Tautų daugialypei integruotai stabilizavimo misijai Centrinės Afrikos Respublikoje (toliau – MINUSCA), kaip nustatyta JT ST Rezoliucijoje 2149 (2014), kol MINUSCA galės prisiimti visišką atsakomybę už saugumą Bangio regione;

               (5)

               2014 m. spalio 21 d. JT ST priėmė Rezoliuciją 2181 (2014), kuria leidžiama partęsti EUFOR RCA galiojimą iki 2015 m. kovo 15 d.;

               (6)

               todėl Sprendimas 2014/73/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimas 2014/73/BUSP iš dalies keičiamas taip:

               1)

               1 straipsnio 1 dalyje formuluotė „per keturių – šešių mėnesių laikotarpį“ pakeičiama formuluote „per devynių mėnesių laikotarpį“.

               2)

               10 straipsnio 2 dalis pakeičiama taip:
               „2.   EUFOR RCA bendrų išlaidų orientacinė finansavimo suma laikotarpiu iki 2014 m. gruodžio 15 d. – 25,9 mln. EUR. EUFOR RCA bendrų išlaidų orientacinė finansavimo suma laikotarpiu nuo 2014 m. gruodžio 16 d. iki 2015 m. kovo 15 d. – 5,7 mln. EUR.
               Sprendimo 2011/871/BUSP 25 straipsnio 1 dalyje nurodyta orientacinės sumos procentinė dalis laikotarpiu iki 2014 m. gruodžio 15 d. – 50 %. Sprendimo 2011/871/BUSP 25 straipsnio 1 dalyje nurodyta orientacinės sumos procentinė dalis laikotarpiu nuo 2014 m. gruodžio 16 d. iki 2015 m. kovo 15 d. 0 %.“.

               3)

               12 straipsnio 2 dalis pakeičiama taip:
               „2.   EUFOR RCA baigiasi 2015 m. kovo 15 d.“.
         2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. lapkričio 7 d.

            Tarybos vardu

            Pirmininkas

         P. C. PADOAN

      (1)  2014 m. vasario 10 d. Tarybos sprendimas 2014/73/BUSP dėl Europos Sąjungos karinės operacijos Centrinės Afrikos Respublikoje (EUFOR RCA) (OL L 40, 2014 2 11, p. 59).


title: 2012 m. liepos 16 d. Tarybos sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR)

text:
17.7.2012

               LT

               Europos Sąjungos oficialusis leidinys

               L 187/40

         TARYBOS SPRENDIMAS 2012/389/BUSP
   2012 m. liepos 16 d.
   dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi,

               (1)

               2011 m. lapkričio 14 d. Taryba priėmė Somalio pusiasaliui skirtą strateginę programą, kuri yra ES veiksmų regione gairės;

               (2)

               2011 m. gruodžio 8 d. Taryba priėmė Sprendimą 2011/819/BUSP (1), kuriuo paskyrė Europos Sąjungos specialųjį įgaliotinį Somalio pusiasaliui;

               (3)

               2011 m. gruodžio 16 d. Taryba susitarė dėl regiono jūrinių pajėgumų stiprinimo misijos krizių valdymo koncepcijos;

               (4)

               2012 m. kovo 23 d. Taryba priėmė sprendimą 2012/173/BUSP (2) dėl bendros saugumo ir gynybos politikos misijoms ir operacijoms Somalio pusiasalyje skirto ES operacijų centro veiklos pradžios;

               (5)

               Džibučio, Kenijos ir Seišelių Vyriausybės bei Somalio pareinamojo laikotarpio federalinė Vyriausybė pritaria misijos įsikūrimui jų šalyse;

               (6)

               2007 m. birželio 18 d. Taryba patvirtino ES civilinių operacijų valdant krizes vadovavimo ir kontrolės struktūros gaires;

               (7)

               vykdant pagal šį sprendimą įsteigtą misiją, turėtų pradėti veikti Nuolatinės stebėsenos centras;

               (8)

               misija bus vykdoma tokiomis aplinkybėmis, kurios gali pablogėti ir galėtų kliudyti pasiekti Europos Sąjungos sutarties (ES sutartis) 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Misija
   Sąjunga įsteigia regioninių jūrinių pajėgumų stiprinimo Somalio pusiasalyje misiją (EUCAP NESTOR).
   2 straipsnis
   Misijos tikslas
   EUCAP NESTOR tikslas – Somalio pusiasalyje ir Indijos vandenyno vakarinės dalies valstybėse padėti vystyti save išlaikančius pajėgumus, kurie nuolat stiprintų jų jūrinio saugumo gebėjimus, įskaitant kovą su piratavimu ir jūrinį valdymą. EUCAP NESTOR geografiniu požiūriu pirmiausia dėmesį skiria Džibučiui, Kenijai, Seišeliams ir Somaliui. EUCAP NESTOR taip pat bus įkuriamas Tanzanijoje, Sąjungai iš Tanzanijos valdžios institucijų gavus pakvietimą.
   3 straipsnis
   Užduotys
   1.   Siekiant 2 straipsnyje išdėstyto tikslo, EUCAP NESTOR užduotys yra šios:

               a)

               padėti valdžios institucijoms regione užtikrinti veiksmingą jūrų saugumo agentūrų, vykdančių pakrantės apsaugos funkciją, veiklos organizavimą;

               b)

               rengti mokymo kursus ir teikti mokymo žinias siekiant stiprinti regiono valstybių, visų pirma Džibučio, Kenijos ir Seišelių jūrinius pajėgumus, mokymo srityje siekiant savaiminio tvarumo;

               c)

               padėti Somaliui plėtoti savo antžeminės pakrantės policijos pajėgumus remiantis išsamia teisine ir reguliavimo sistema;

               d)

               nustatyti spragas, susijusias su būtiniausios įrangos pajėgumais, ir teikti pagalbą jas ištaisant, kad būtų pasiektas EUCAP NESTOR tikslas;

               e)

               teikti pagalbą, skirtą stiprinti nacionalinių įstatymų leidybą ir teisinės valstybės principus pasitelkiant regioninę konsultavimo teisiniais klausimais programą bei suteikti teisinių žinių padedant rengti susijusius su jūriniu saugumu ir suijusius nacionalinius teisės aktus;

               f)

               skatinti regioninį bendradarbiavimą tarp nacionalinių valdžios institucijų, atsakingų už jūrinį saugumą;

               g)

               stiprinti regioninį koordinavimą jūrinių pajėgumų stiprinimo srityje;

               h)

               teikti strateginio pobūdžio konsultacijas paskiriant ekspertus į svarbiausias administracijas;

               i)

               įgyvendinti misijos projektus ir koordinuoti įnašus;

               j)

               parengti ir įgyvendinti regioninę informavimo ir komunikacijos strategiją.

         2.   EUCAP NESTOR nevykdo jokios vykdomosios funkcijos.
   4 straipsnis
   Pavaldumo tvarkai ir struktūra
   1.   EUCAP NESTOR turi vieningą pavaldumo tvarką kaip krizės valdymo operacija.
   2.   EUCAP NESTOR struktūra yra tokia:

               a)

               Misijos štabas Džibutyje;

               b)

               atitinkami šalių biurai.

         3.   EUCAP NESTOR turi projekto grupę projektams nustatyti ir įgyvendinti. EUCAP NESTOR prireikus gali koordinuoti valstybių narių ir trečiųjų valstybių pagal jų įgaliojimus įgyvendinamus projektus su EUCAP NESTOR susijusiose srityse, kuriais remiami jos tikslai, sudaro palankesnes jų įgyvendinimo sąlygas ir teikia konsultacijas.
   5 straipsnis
   Civilinis operacijų vadas
   1.   Civilinių operacijų planavimo ir vykdymo centro (CPCC) direktorius yra EUCAP NESTOR civilinis operacijos vadas.
   2.   Civilinis operacijų vadas, kuris yra, politiškai kontroliuojamas ir jam strategiškai vadovauja Politinis ir saugumo komitetas (PSK) ir kuris yra bendrai atskaitingas Sąjungos vyriausiajam įgaliotiniui užsienio reikalams ir saugumo politikai (VĮ), vadovauja EUCAP NESTOR ir vykdo jos kontrolę strateginiu lygiu.
   3.   Civilinis operacijų vadas užtikrina vykdomų operacijų atžvilgiu tinkamą ir efektyvų Tarybos, taip pat ir PSK, sprendimų įgyvendinimą, įskaitant prireikus strateginių nurodymų misijos vadui davimą ir teikdamas jam konsultacijas ir techninę pagalbą.
   4.   Sprendimu 2012/173/BUSP pradėjęs veiklą ES operacijų centras teikia tiesioginę paramą civiliniam operacijų vadui atliekant EUCAP NESTOR operacinį planavimą ir ją vykdant.
   5.   Civilinis operacijų vadas atsiskaito Tarybai per VĮ.
   6.   Visi komandiruoti darbuotojai lieka visiškai pavaldūs siunčiančiosios valstybės nacionalinėms valdžios institucijoms pagal nacionalines taisykles, atitinkamai Sąjungos institucijai arba Europos išorės veiksmų tarnybai (EIVT). Nacionalinės valdžios institucijos perduoda savo personalo, grupių ir padalinių operacinį valdymą (OPCON) civiliniam operacijų vadui.
   7.   Civiliniam operacijų vadui tenka bendra atsakomybė užtikrinti, kad būtų tinkamai įvykdyta Sąjungos pareiga rūpintis savo personalu.
   8.   Civilinis operacijų vadas, Europos Sąjungos specialusis įgaliotinis Somalio pusiasalyje (ESSĮ) ir Sąjungos delegacijų vadovai prireikus konsultuojasi tarpusavyje.
   6 straipsnis
   Misijos vadovas
   1.   EUCAP NESTOR vadovas yra atsakingas už misiją, jai vadovauja ir vykdo jos kontrolę veiksmų vietoje bei yra tiesiogiai pavaldus civiliniam operacijų vadui.
   2.   Misijos vadovas vadovauja civilinio operacijų vado paskirtiems prisidedančiųjų valstybių personalui, grupėms ir padaliniams, juos kontroliuoja, taip pat prisiima administracinę ir logistinę atsakomybę, be kita ko, už EUCAP NESTOR suteiktą turtą, išteklius ir informaciją.
   3.   Misijos vadovas teikia nurodymus visam EUCAP NESTOR personalui dėl veiksmingo EUCAP NESTOR vykdymo veiksmų vietoje, būdamas atsakingas už misijos koordinavimą bei kasdienį administravimą, laikydamasis civilinio operacijų vado nurodymų strateginiu lygiu.
   4.   Misijos vadovas yra atsakingas už EUCAP NESTOR biudžeto įvykdymą. Šiuo tikslu misijos vadovas pasirašo sutartį su Komisija.
   5.   Misijos vadovas yra atsakingas už personalo drausmės kontrolę. Komandiruotam personalui drausmines priemones taiko atitinkama nacionalinė valdžios institucija pagal nacionalines taisykles, Sąjungos institucija arba EIVT.
   6.   Misijos vadovas atstovauja EUCAP NESTOR sprendžiant operacijų srities klausimus ir užtikrina tinkamą informavimą apie EUCAP NESTOR.
   7.   Misijos vadovas atitinkamai koordinuoja savo veiklą su kitais Sąjungos subjektais veiksmų vietoje. Nepažeidžiant pavaldumo tvarkos, misijos vadovui politines gaires vietos lygiu teikia ES specialusis įgaliotinis, glaudžiai derindamas veiklą su Sąjungos delegacijų vadovais regione.
   8.   Projekto grupės veiklos atžvilgiu, misijos vadovas yra įgaliotas naudoti valstybių narių finansinius įnašus projektams, kurie nustatyti kaip nuosekliai papildantys kitus EUCAP NESTOR veiksmus, įgyvendinti kai projektas:

               a)

               yra numatytas poveikio biudžetui pažymoje, susijusioje su šiuo sprendimu; arba

               b)

               EUCAP NESTOR vykdymo metu yra įtrauktas į poveikio biudžetui pažymą EUCAP NESTOR vadovo prašymu.

         Tokiais atvejais, misijos vadovas su atitinkamomis valstybėmis sudaro susitarimą, kuris apima visų pirma specialias procedūras, reglamentuojančias, kaip sprendžiami trečiųjų šalių skundai dėl žalos, padarytos misijos vadovo veiksmais arba neveikimu naudojant lėšas, kurias skyrė prisidedančios valstybės.
   Prisidedančios valstybės jokiomis aplinkybėmis negali Sąjungos ar VĮ laikyti atsakingais už misijos vadovo veiksmus ar neveikimą naudojant iš prisidedančių valstybių gautas lėšas.
   7 straipsnis
   Personalas
   1.   EUCAP NESTOR sudaro visų pirma valstybių narių, Sąjungos institucijų arba EIVT komandiruoti darbuotojai. Kiekviena valstybė narė ar Sąjungos institucija arba EIVT padengia išlaidas, susijusias su visais jų komandiruotais darbuotojais, įskaitant kelionės į veiklos vykdymo vietą bei grįžimo iš jos išlaidas, atlyginimus, sveikatos draudimą ir išmokas, išskyrus skiriamus dienpinigius.
   2.   Personalo narį komandiravusi valstybė ar Sąjungos institucija arba EIVT yra atsakinga už paaiškinimų dėl personalo nario keliamų pretenzijų dėl komandiravimo arba dėl pretenzijų, susijusių su personalo nario komandiravimu, pateikimą ir už bylos iškėlimą komandiruotam asmeniui.
   3.   Jeigu valstybių narių komandiruotas personalas reikiamų funkcijų nevykdo, EUCAP NESTOR pagal sutartį įdarbina tarptautinius ir vietos darbuotojus. Išskirtiniais atvejais, kai tai tinkamai pagrįsta, nesant tinkamų pareiškimų iš valstybių narių, prireikus pagal sutartį gali būti įdarbinami dalyvaujančiųjų trečiųjų valstybių piliečiai.
   4.   Tarptautinių ir vietos darbuotojų įdarbinimo sąlygos ir teisės bei pareigos nustatomos sutartyse, kurias misijos vadas sudaro su atitinkamais personalo nariais.
   8 straipsnis
   EUCAP NESTOR ir jos personalo statusas
   EUCAP NESTOR ir jos personalo statusui, įskaitant atitinkamais atvejais privilegijas, imunitetus ir kitas papildomas garantijas, būtinas EUCAP NESTOR įvykdymui ir sklandžiam funkcionavimui, taikomas susitarimas, sudarytas pagal ES sutarties 37 straipsnį ir laikantis Sutarties dėl Europos Sąjungos veikimo 218 straipsnyje nustatytos procedūros.
   9 straipsnis
   Politinė kontrolė ir strateginis vadovavimas
   1.   Tarybai ir VĮ prisiimant atsakomybę, PSK vykdo EUCAP NESTOR politinę kontrolę ir strateginį vadovavimą jai. Taryba įgalioja PSK priimti atitinkamus sprendimus pagal ES sutarties 38 straipsnio trečią pastraipą. Šis įgaliojimas apima įgaliojimus VĮ siūlymu skirti EUCAP NESTOR vadovą bei iš dalies keisti Operacijų koncepciją (CONOPS) ir Operacijos planą (OPLAN). Tarybai paliekami įgaliojimai spręsti dėl misijos tikslų ir jos nutraukimo.
   2.   PSK reguliariai atsiskaito Tarybai.
   3.   PSK reguliariai ir prireikus teikiamos civilinio operacijų vado ir misijos vadovo ataskaitos jų atsakomybei tenkančiais klausimais.
   10 straipsnis
   Trečiųjų valstybių dalyvavimas
   1.   Nedarant poveikio Sąjungos sprendimų priėmimo savarankiškumui ir jos bendrai institucinei struktūrai, trečiosios valstybės gali būti kviečiamos prisidėti prie EUCAP NESTOR su sąlyga, kad jos padengia su savo komandiruotais darbuotojais susijusias išlaidas, įskaitant atlyginimus, draudimą nuo visų rizikos rūšių, dienpinigius ir kelionės į veiklos vykdymo vietą bei grįžimo iš jos išlaidas, taip pat prireikus prisideda prie EUCAP NESTOR einamųjų išlaidų padengimo.
   2.   Prie EUCAP NESTOR prisidedančios trečiosios valstybės turi tas pačias teises ir pareigas administruojant kasdienę EUCAP NESTOR vykdymo veiklą kaip ir valstybės narės.
   3.   Taryba įgalioja PSK priimti atitinkamus sprendimus dėl siūlomų įnašų priėmimo ir įsteigti Prisidedančiųjų valstybių komitetą.
   4.   Išsami trečiųjų valstybių dalyvavimo tvarka nustatoma susitarimais, kurie sudaromi pagal ES sutarties 37 straipsnį, ir prireikus papildomais techniniais susitarimais. Jei Sąjunga ir trečioji valstybė sudaro susitarimą, nustatantį tos trečiosios valstybės dalyvavimo Sąjungos krizių valdymo operacijose sąlygas, to susitarimo nuostatos taikomos vykdant EUCAP NESTOR.
   11 straipsnis
   Saugumas
   1.   Civilinis operacijų vadas vadovauja misijos vadovo vykdomam saugumo priemonių planavimui ir užtikrina jų tinkamą bei veiksmingą įgyvendinimą EUCAP NESTOR pagal 5 straipsnį.
   2.   Misijos vadovas yra atsakingas už EUCAP NESTOR saugumą ir užtikrinimą, kad būtų laikomasi EUCAP NESTOR taikytinų būtiniausių saugumo reikalavimų pagal Sąjungos politiką dėl personalo, dislokuoto už Sąjungos ribų vykdyti veiksmų pagal Sutarties V antraštinę dalį ir ją papildančius dokumentus, saugumo.
   3.   Misijos vadovui padeda vyresnysis už misijos saugumą atsakingas pareigūnas, kuris yra atskaitingas misijos vadovui ir taip pat palaiko glaudžius darbinius santykius su EIVT.
   4.   Pagal OPLAN EUCAP NESTOR darbuotojai, prieš pradėdami eiti pareigas, dalyvauja privalomuose mokymo saugumo klausimais kursuose. Jie taip pat reguliariai dalyvauja kvalifikacijos kėlimo mokymuose misijos vietoje, organizuojamuose vyresniojo už misijos saugumą atsakingo pareigūno.
   5.   Misijos vadovas užtikrina ES įslaptintos informacijos apsaugą pagal 2011 m. kovo 31 d. Tarybos sprendimą dėl ES įslaptintos informacijos apsaugai užtikrinti skirtų saugumo taisyklių (3).
   12 straipsnis
   Nuolatinės stebėsenos centras
   Siekiant vykdyti EUCAP NESTOR, veiklą pradeda Nuolatinės stebėsenos centras.
   13 straipsnis
   Finansinės priemonės
   1.   Orientacinė finansavimo suma, skirta su EUCAP NESTOR susijusioms išlaidoms per pirmuosius 12 mėnesių nuo šios sprendimo įsigaliojimo dienos padengti, yra 22 880 000 EUR. Sprendimą dėl vėlesnių laikotarpių orientacinės finansavimo sumos priima Taryba.
   2.   Visos išlaidos tvarkomos pagal Europos Sąjungos bendrajam biudžetui taikomas taisykles ir procedūras.
   3.   Komisijai pritarus, misijos vadas su valstybėmis narėmis, dalyvaujančiomis trečiosiomis valstybėmis ir kitais tarptautiniais subjektais gali sudaryti techninius susitarimus dėl įrangos, paslaugų ir patalpų teikimo EUCAP NESTOR.
   4.   Finansinės priemonės turi atitikti EUCAP NESTOR veiklos reikalavimus, įskaitant įrangos suderinamumą ir jos grupių sąveikumą.
   5.   Vykdydamas savo sudarytą sutartį misijos vadovas už veiklą yra visiškai atskaitingas Komisijai ir veikia jai prižiūrint.
   6.   Nuo šio sprendimo įsigaliojimo dienos patirtos išlaidos laikomos atitinkančiomis reikalavimus.
   14 straipsnis
   Sąjungos reagavimo veiksmų suderinamumas ir koordinavimas
   1.   VĮ užtikrina šio sprendimo įgyvendinimo suderinamumą su visais Sąjungos išorės veiksmais, be kita ko, su Sąjungos vystymo programomis.
   2.   Nedarant poveikio pavaldumo tvarkai, misijos vadovas savo veiksmus glaudžiai derina su Sąjungos delegacijomis regione, kad būtų užtikrintas Sąjungos veiksmų Somalio pusiasalio regione nuoseklumas.
   3.   Misijos vadovas glaudžiai koordinuoja savo veiklą su Sąjungos ir valstybių narių misijų regione vadovais.
   4.   Misijos vadovas bendradarbiauja su kitais tarptautiniais subjektais regione, visų pirma Jungtinių Tautų (JT) politiniu biuru Somalyje, JT kovos su narkotikais ir nusikalstamumu biuru, JT plėtros programa ir Tarptautine jūrų organizacija.
   5.   Misijos vadovas glaudžiai koordinuoja veiksmus su EUNAVFOR Atalanta, Europos Sąjungos karine misija siekiant prisidėti prie Somalio saugumo pajėgų mokymo (EUTM Somalia), Saugios laivybos projektu ir Svarbiausių jūrų maršrutų programa.
   15 straipsnis
   Informacijos ir dokumentų teikimas
   1.   Vadovaujantis Sprendimu 2011/292/ES, VĮ įgaliojamas atitinkamais atvejais ir pagal EUCAP NESTOR reikmes teikti su šiuo sprendimu susijusioms trečiosioms valstybėms EUCAP NESTOR parengtą ES įslaptintą informaciją, pažymėtą ne aukštesnio kaip „CONFIDENTIEL UE/ES CONFIDENTIAL“ lygio slaptumo žyma.
   2.   Vadovaujantis Sprendimu 2011/292/ES, VĮ taip pat įgaliojamas, atsižvelgiant į EUCAP NESTOR su veikla susijusias reikmes, teikti JT ir Afrikos Sąjungai (AS) EUCAP NESTOR parengtą ES įslaptintą informaciją, pažymėtą ne aukštesnio kaip „CONFIDENTIEL UE/ES CONFIDENTIAL“ lygio slaptumo žyma. Šiuo tikslu parengiami VĮ ir JT bei AS kompetentingų institucijų susitarimai.
   3.   Atsiradus konkrečioms ir su veikla susijusioms neatidėliotinoms reikmėms, VĮ taip pat įgaliojamas teikti priimančiai valstybei EUCAP NESTOR parengtą ES įslaptintą informaciją, pažymėtą ne aukštesnio kaip „RESTREINT UE/ES RESTRICTED“ lygio slaptumo žyma, vadovaujantis Sprendimu 2011/292/ES. Šiuo tikslu parengiami vyriausiojo VĮ ir priimančiosios valstybės kompetentingų valdžios institucijų susitarimai.
   4.   VĮ įgaliojamas teikti su šiuo sprendimu susijusioms trečiosioms valstybėms, visus neįslaptintus ES dokumentus, susijusius su Tarybos posėdžiais, kuriuose buvo svarstomi su EUCAP NESTOR susiję klausimai, ir kuriems pagal Tarybos darbo tvarkos taisyklių 6 straipsnio 1 dalį taikomas profesinės paslapties reikalavimas (4).
   5.   VĮ 1–4 dalyje nurodytas įgaliojimus, o taip pat ir kompetenciją sudaryti 2 ir 3 dalyse nurodytus susitarimus, gali deleguoti asmenims, kurie yra jam pavaldūs, civiliniam operacijų vadui ir (arba) misijos vadovui.
   16 straipsnis
   Įsigaliojimas ir galiojimo trukmė
   Šis sprendimas įsigalioja jo priėmimo dieną.
   Jis galioja 24 mėnesius.

      Priimta Briuselyje 2012 m. liepos 16 d.

            Tarybos vardu

            Pirmininkas

         S. ALETRARIS

      (1)  OL L 327, 2011 12 19, p. 62.

      (2)  O L 89, 2012 3 27, p. 66.

      (3)  OL L 141, 2011 5 27, p. 17.

      (4)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).


title: 2013 m. liepos 9 d. Tarybos sprendimas 2013/367/BUSP, kuriuo iš dalies keičiamas Sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR)

text:
10.7.2013

               LT

               Europos Sąjungos oficialusis leidinys

               L 189/12

         TARYBOS SPRENDIMAS 2013/367/BUSP
   2013 m. liepos 9 d.
   kuriuo iš dalies keičiamas Sprendimas 2012/389/BUSP dėl Europos Sąjungos regioninių jūrinių pajėgumų stiprinimo Somalio pusiasalyje misijos (EUCAP NESTOR)
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi,

               (1)

               2012 m. liepos 16 d. Taryba priėmė Sprendimą 2012/389/BUSP (1). Tas sprendimas nustoja galioti 2014 m. liepos 15 d.;

               (2)

               dabartinė orientacinė finansavimo suma numatyta laikotarpiui nuo 2012 m. liepos 16 d. iki 2013 m. liepos 15 d.;

               (3)

               Sprendimas 2012/389/BUSP turėtų būti iš dalies pakeistas, kad laikotarpis, kurį apima dabartinė orientacinė finansavimo suma, būtų pratęstas iki 2013 m. lapkričio 15 d.;

               (4)

               misija bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus,

         PRIĖMĖ ŠĮ SPRENDIMĄ:
   1 straipsnis
   Sprendimo 2012/389/BUSP 13 straipsnio 1 dalis pakeičiama taip:

      „1.   Orientacinė finansavimo suma, skirta su EUCAP NESTOR susijusioms išlaidoms per pirmuosius 16 mėnesių nuo šio sprendimo įsigaliojimo dienos padengti, yra 22 880 000 EUR. Sprendimą dėl vėlesnio laikotarpio orientacinės finansavimo sumos priima Taryba.“.

   2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. liepos 9 d.

            Tarybos vardu

            Pirmininkas

         R. ŠADŽIUS

      (1)  OL L 187, 2012 7 17, p. 40.


title: 2009/508/EB: 2009 m. birželio 25 d. Europos centrinio banko sprendimas, iš dalies keičiantis Sprendimą ECB/2008/20 dėl eurų monetų, kurias Austrija gali išleisti 2009 metais, emisijos apimties (ECB/2009/15)

text:
2.7.2009

               LT

               Europos Sąjungos oficialusis leidinys

               L 172/35

      EUROPOS CENTRINIO BANKO SPRENDIMAS

   2009 m. birželio 25 d.
   iš dalies keičiantis Sprendimą ECB/2008/20 dėl eurų monetų, kurias Austrija gali išleisti 2009 metais, emisijos apimties
   (ECB/2009/15)
   (2009/508/EB)
   EUROPOS CENTRINIO BANKO VALDANČIOJI TARYBA,
   atsižvelgdama į Europos bendrijos steigimo sutartį, ypač į jos 106 straipsnio 2 dalį,
   kadangi:

               (1)

               Nuo 1999 m. sausio 1 d. Europos centrinis bankas (ECB) turi išimtinę teisę tvirtinti monetų, kurias gali išleisti eurą įsivedusios valstybės narės (toliau – dalyvaujančios valstybės narės), emisijos apimtį.

               (2)

               2009 m. gegužės 26 d. Oesterreichische Nationalbank pateikė prašymą ECB patvirtinti eurų monetų, kurias Austrija gali išleisti 2009 metais, emisijos apimties padidinimą 160 milijonų EUR,

         PRIĖMĖ ŠĮ SPRENDIMĄ:
   1 straipsnis
   Eurų monetų emisijos apimties padidinimas
   ECB tvirtina eurų monetų, kurias Austrija gali išleisti 2009 metais, emisijos apimties padidinimą.
   Todėl Europos centrinio banko sprendimo ECB/2008/20 (1) 1 straipsnyje pateikta lentelė pakeičiama taip:

                  (mln. EUR)

                  „Apyvartai skirtų monetų ir kolekcinių (apyvartai neskirtų) monetų emisija 2009 metais

                  Belgija

                  105,4

                  Vokietija

                  632,0

                  Airija

                  65,5

                  Graikija

                  85,7

                  Ispanija

                  390,0

                  Prancūzija

                  252,5

                  Italija

                  234,3

                  Kipras

                  22,5

                  Liuksemburgas

                  42,0

                  Malta

                  15,4

                  Nyderlandai

                  68,5

                  Austrija

                  376,0

                  Portugalija

                  50,0

                  Slovėnija

                  27,0

                  Slovakija

                  131,0

                  Suomija

                  60,0“

   2 straipsnis
   Baigiamoji nuostata
   Šis sprendimas skirtas dalyvaujančioms valstybėms narėms.

      Priimta Frankfurte prie Maino, 2009 m. birželio 25 d.

            ECB pirmininkas

         Jean-Claude TRICHET

      (1)  OL L 352, 2008 12 31, p. 58.